open-index/open-wikipedia-markdown huggingface dataset:
മന്വന്തരം

ഹൈന്ദവ വിശ്വാസ പ്രകാരം അനന്തമായ കാലത്തെ പല കാലചക്രങ്ങളായി വിഭജനം ചെയ്യുന്നു. ഇതിൽ ഒട്ടനേകം വർഷങ്ങൾ കൂടിയ ഒരോ ഘട്ടത്തെയും ഒരോ യുഗം (ദേവനാഗരി: युग) ആയി അറിയപ്പെടുന്നു. കൃതയുഗം, ത്രേതായുഗം, ദ്വാപരയുഗം, കലിയുഗം എന്നിങ്ങനെ നാല് യുഗങ്ങളുണ്ട്.എഴുപത്തിയൊന്ന് ചതുർയുഗങ്ങൾ ചേരുന്നതാണ് ഒരു **മന്വന്തരം**. ഈ കാലഗണനപ്രകാരം നാം ജീവിക്കുന്ന കാലഘട്ടം കാലചക്രത്തിന്റെ അവസാനയുഗമായ കലിയുഗത്തിന്റെ ആറാം സഹസ്രാബ്ദമാണ്.ഋതുക്കൾ ആവർത്തിക്കുന്നതു പോലെ ഈ ചതുർയുഗങ്ങൾ (മഹായുഗങ്ങൾ) ആവർത്തിക്കപ്പെടുന്നതായി കണക്കാക്കുന്നു. 

വർഗ്ഗം:ഹൈന്ദവം

ചതുർദശ മന്വന്തരംബ്രഹ്മാവിൻറെ ഒരു പകലായ കൽപം ആയിരം മഹായുഗം കൂടിയതാണെന്ന് പുരാണങ്ങളിൽ പറഞ്ഞു കാണാം.ഓരോ മന്വന്തരത്തിലും71 സത്യയുഗവും 71 ത്രേതായുഗവും 71 ദ്വാപര യുഗവും 71 കലിയുഗവും ഉണ്ട് .ഇപ്പോൾ നടന്നുകൊണ്ടിരിക്കുന്ന കലിയുഗം 28-ാമത്തെതാണ് .
ചതുർദശ മന്വന്തതരത്തിൽഒരു സപ്ത മന്വന്തരം സൃഷ്ട്യുൻമുഖവുംമറ്റേ സപ്തമന്വന്തരം പ്രളയോൻ മുഖവും അത്രേ .ആദ്യത്തേത് പകൽമന്വന്തരം രണ്ടാമത്തേത് രാത്രി മന്വന്തരം .ഈ പകൽ രാത്രികൾ ഒന്നിച്ചു കൂടിയത് ഒരു ദിവസമന്വന്തരം .അങ്ങനെ മന്വന്തരങ്ങൾ ഏഴെണ്ണം ഉണ്ടെന്നു പറയാം.ഓരോ മന്വന്തരത്തിനും അധിപനായി ഒരു മനുവും ഉണ്ട് .
രജിത് കപൂർ

മികച്ച നടനുള്ള ദേശീയപുരസ്കാര ജേതാവാണ് **രജിത് കപൂർ**.
## കരിയർ
ഒരു നടനും സംവിധായകനുമാണ് രജിത് കപൂർ. ലൗ ലെറ്റേഴ്സ്, ക്ലാസ് ഓഫ് 84 തുടങ്ങിയ ചിത്രങ്ങളിൽ അഭിനയിച്ചിട്ടുണ്ട്.
## സീരിയലുകൾ
*സാംവിധാൻ
## ചലച്ചിത്രങ്ങൾ
*കൽപ്വൃക്ഷ് (2012)
*അഗ്നിസാക്ഷി (മലയാളം)
*ദ മേക്കിങ് ഓഫ് മഹാത്മ
## പുരസ്കാരങ്ങൾ
*മികച്ച നടനുള്ള ദേശീയപുരസ്കാരം (1996)
*മികച്ച നടനുള്ള കേരളസംസ്ഥാന ചലച്ചിത്രപുരസ്കാരം (1998)
*മികച്ച നടനുള്ള ഇമാജിൻ ഇന്ത്യ ഫിലിം ഫെസ്റ്റിവൽ പുരസ്കാരം (2010)
## അവലംബം

## പുറം കണ്ണികൾ
* 

വർഗ്ഗം:മലയാളചലച്ചിത്രനടന്മാർ
വർഗ്ഗം:മികച്ച നടനുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:മികച്ച നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:1960-ൽ ജനിച്ചവർ
ഉപേന്ദ്ര ലിമയെ

മികച്ച നടനുള്ള ദേശീയപുരസ്കാര ജേതാവാണ് **ഉപേന്ദ്ര ലിമയെ** (ജനനം 8 മാർച്ച് 1974).
## ജീവിതരേഖ
1974 മാർച്ച് 8ന് മഹാരാഷ്ട്രയിലെ പൂനെയിൽ ജനിച്ചു.
## അഭിനയിച്ച ചലച്ചിത്രങ്ങൾ
*മുക്ത	
*സർക്കാർ നാമ
*ചാന്ദിനി ബാർ	
*പേജ് 3	
*ജാത്ര	
*ബ്ലിന്റ് ഗെയിം
*ശിവ 	
*ഡാർലിങ്
*ട്രാഫിക് സിഗ്നൽ
## പുരസ്കാരങ്ങൾ
*മികച്ച നടനുള്ള നാട്യഗൗരവ് അവാർഡ് 
*മികച്ച നടനുള്ള മഹാരാഷ്ട്ര ടൈംസ് അവാർഡ്
*മികച്ച നടനുള്ള രാഷ്ട്രീയ രത്ന അവാർഡ്
*മികച്ച നടനുള്ള ദേശീയപുരസ്കാരം (2009)
## അവലംബം

## പുറം കണ്ണികൾ
* 
*

വർഗ്ഗം:1974-ൽ ജനിച്ചവർ
വർഗ്ഗം:മാർച്ചിൽ ജനിച്ചവർ
വർഗ്ഗം:മാർച്ച് 8-ന് ജനിച്ചവർ
വർഗ്ഗം:മറാഠി ചലച്ചിത്രനടന്മാർ
വർഗ്ഗം:ഹിന്ദി ചലച്ചിത്രനടന്മാർ
എം.എ. തോമസ്

കേരളത്തിലെ മുൻ എം.എ.എൽ.എയായിരുന്നു **എം.എ. തോമസ്**. 

## ജീവിതരേഖ
1942 ജനുവരി 04ന് തോമസ് ആണ്ട്രൂസിന്റെ മകനായി കൊച്ചിയിൽ ജനിച്ചു. ഭാര്യ ക്രിസ്റ്റി തോമസ്, ഒരു മകനുണ്ട്.
74ആം വയസ്സിൽ 2013 ഒക്ടോബർ 15ന് അന്തരിച്ചു. 1996 മുതൽ 2001 വരെ മട്ടാഞ്ചേി അസംബ്ലി മണ്ഡലത്തെ പ്രതിനിധീകരിച്ചു കേരള നിയമസഭയിൽ അംഗമായിരുന്നു. ഇടത് പിന്തുണയുള്ള സ്വതന്ത്ര സ്ഥാനാർഥിയായി മുസ്്‌ലിം ലീഗിലെ ടി.എ അഹമ്മദ് കബീറിനെ പരാജയപ്പെടുത്തിയാണ് നിയമസഭയിൽ എത്തിയത്. 
സെന്റ് ആൽബർട്ട കോളജിൽ നിന്നും ബിരുദവും സാക്രഡ് ഹേർട്ട് കോളജിൽ നിന്നു ബിരുദാനന്തര ബിരുദവും നേടി. 

## അധികാരസ്ഥാനങ്ങൾ
ഇന്ത്യൻ ചേംബർ ഓഫ് കമേഴ്‌സ് ആന്റ് ഇൻഡസ്ട്രി സെക്രട്ടറി, ഇന്ത്യൻ പെപ്പർ ആന്റ് സ്‌പൈസസ് ട്രേഡ് അസോസിയേഷൻ എന്നിവയുടെ ഭാരവാഹിയായിരുന്നു. ഫോർട്ട് കൊച്ചിയിലെ വൈ.എം.സി.എ പ്രസിഡന്റ്ായിരുന്ന അദ്ദേഹം സ്ഥാപക അംഗം കൂടിയായിരുന്നു. .
കൊച്ചിൻ യൂനിവേഴ്‌സിറ്റി ഓഫ് സയൻസ് ആന്റ് ടെക്‌നോളജി (CUSAT) കുസാറ്റ് സിണ്ടിക്കേറ്റ് മെംബർ സ്ഥാനവും വഹിച്ചിട്ടുണ്ട്. 

## തിരഞ്ഞെടുപ്പുകൾ

## കുടുംബം

## പുറത്തേക്കുള്ള കണ്ണികൾ
## അവലംബം


വർഗ്ഗം:പത്താം കേരള നിയമസഭാംഗങ്ങൾ
എം.ജെ. സക്കറിയ

കേരളത്തിലെ മുസ്ലീം ലീഗ് നേതാവും മുൻ എം.എ.എൽ.യുമാണ് **എം.ജെ. സക്കറിയ**. 

## ജീവിതരേഖ

## അധികാരസ്ഥാനങ്ങൾ

## തിരഞ്ഞെടുപ്പുകൾ

## കുടുംബം

## പുറത്തേക്കുള്ള കണ്ണികൾ
## അവലംബം


വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:കേരള നിയമസഭയിലെ ഡെപ്യൂട്ടിസ്പീക്കർമാർ
യൗധേയൻ

മഹാഭാരതമനുസരിച്ച് പഞ്ചപാണ്ഡവരിൽ മൂത്തയാളായ ധർമ്മപുത്രരുടെ (യുധിഷ്ഠിരന്റെ) മകനായ പ്രതിവിന്ധ്യന്റെ മകനാണ്  യൗധേയൻ.

വർഗ്ഗം:മഹാഭാരതത്തിലെ കഥാപാത്രങ്ങൾ
ശതാനികൻ

പരീക്ഷിതിന്റെ മകനായ ജനമേജയന്റെരണ്ടു പുത്രന്മാരിലെ മൂത്ത പുത്രനാണു **ശതാനികൻ** .അശ്വമേധദത്തൻ അദ്ദേഹത്തിന്റെ സഹോദരനാണ്.
അശ്വമേധദത്തൻ

പരീക്ഷിതിനുശേഷം രാജ്യഭാരമേറ്റ ജനമേജയനു രണ്ടു പുത്രന്മാരുണ്ടായിരുന്നു. തന്റെ അവസാന കാലഘട്ടത്തിൽ കുഷ്ഠരോഗിതനായ ജനമേജയൻ മൂത്ത പുത്രനായ ശതാനികനെ ചക്രവർത്തിയായി വാഴിച്ചു. ശതാനികനുശേഷം അശ്വമേധദത്തനായിരുന്നു ഹസ്തിനപുരിയുടെ ചക്രവർത്തി. അദ്ദേഹത്തിന്റെ കാലത്ത് ഗംഗാനദിയിലുണ്ടായ പ്രളയത്തിൽ ഹസ്തിനപുരി നശിച്ചുപോകുകയുണ്ടായി. അതിനെത്തുടർന്ന് അദ്ദേഹം കൗശാമ്പി എന്ന നഗരത്തിലേക്ക് തലസ്ഥാനം മാറ്റിസ്ഥാപിച്ചു. അശ്വമേധദത്തനാണ് കുരുവംശത്തിലെ അവസാന രാജാവ് എന്നു മഹാഭാരതത്തിലും, വിഷ്ണുപുരാണത്തിലും പറയുന്നുണ്ട്. അദ്ദേഹത്തിന്റെ മറ്റൊരു പേരായിരുന്നു യഗ്യദത്തൻ.

വർഗ്ഗം:മഹാഭാരതത്തിലെ കഥാപാത്രങ്ങൾ
പുഷ്യമിത്ര ശുംഗൻ

ശുംഗ സാമ്രാജ്യ സ്ഥാപകനും ആദ്യ രാജാവും ആയിരുന്നു പുഷ്യമിത്ര ശുംഗൻ (185–149 ബിസി).
ഇന്ത്യയിലെ മൗര്യ സാമ്രാജ്യത്തിലെ അവസാനത്തെ രാജാവായിരുന്ന ബൃഹദ്രഥന്റെ സേനാനായകനായിരുന്നു പുഷ്യമിത്ര ശുംഗൻ. ബിസി 185-ൽ പുഷ്യമിത്ര ശുംഗൻ ബൃഹദ്രഥനെ കൊന്ന് സ്വയം രാജാവായി പ്രഖ്യാപിച്ചു. തുടർന്ന് അശ്വമേധ യജ്ഞം നടത്തുകയും വടക്കേ ഇന്ത്യയെ പുഷ്യമിത്രൻ തന്റെ കീഴിലാക്കുകയും ചെയ്തു.ദേവമാലയെ വിവാഹം കഴിച്ചു.
വർഗ്ഗം:ശുംഗ സാമ്രാജ്യം
എഡ്വേർഡ് ജെന്നർ

ലോകത്തിലെ ആദ്യത്തെ വാക്സിൻ എന്നറിയപ്പെടുന്ന വസൂരി വാക്സിൻ കണ്ടുപിടിച്ചതിന്റെ പേരിൽ ലോകപ്രശസ്തനായ ഇംഗ്ലീഷുകാരനായ  ഭിഷഗ്വരനും ശാസ്ത്രജ്ഞനുമാണ് **എഡ്വേർഡ് ജെന്നർ (Edward Jenner)**, FRS (17 മെയ് 1749 – 26 ജനുവരി 1823). **രോഗപ്രതിരോധ ശാസ്ത്രത്തിന്റെ (Immunology)** പിതാവ് എന്ന് പേരിൽ കൂടി അദ്ദേഗം അറിയപ്പെടുന്നു. അദ്ദേഹത്തിന്റെ കണ്ടുപിടിത്തം ഏറ്റവും കൂടുതൽ ജീവനുകൾ രക്ഷപെടാൻ കാരണമായ ഒന്നാണ് എന്ന് വിലയിരുത്തപ്പെടുന്നു. വൈദ്യശാസ്ത്രത്തിനുപുറമേ  പക്ഷിനിരീക്ഷണം, ഭൂവിജ്ഞാനീയം, ജന്തുക്കളെക്കുറിച്ചുള്ള പഠനം തുടങ്ങി പല ശാസ്ത്ര വിഷയങ്ങളിലും ജെന്നർ തത്പരനായിരുന്നു. 
## ജീവിതരേഖ
ഇംഗ്ലണ്ടിലെ ബർക്ക് ലിയിൽ ഗ്ലൗസസ്റ്റർ എന്ന പ്രദേശത്താണ് എഡ്വേർഡ് ജെന്നർ ജനിച്ചത്. സ്കൂൾ വിദ്യാഭ്യാസത്തിനുശേഷം വൈദ്യശാസ്ത്ര പഠനത്തിൽ ഏർപ്പെട്ടു. ലണ്ടനിലുള്ള പ്രസിദ്ധനായ ഡോ.ജോൺഹണ്ടറുടെ കൂടെ ചേർന്ന് ജെന്നർ വൈദ്യശാസ്ത്രത്തിൽ അഭ്യസനം തുടർന്നു. പിന്നീട് ജെന്നർ ബർക്ക് ലിയിലേക്ക് മടങ്ങി ഡോക്ടറായി പ്രാക്ടീസ് ചെയ്തു.  
## വാക്സിനേഷൻ
തന്റെ പ്രാക്ടീസിനിടെ ഗോവസൂരി പിടിപെട്ട നിരവധിയാളുകളെ അദ്ദേഹത്തിന് ചികിത്സിക്കേണ്ടി വന്നു. അക്കാലത്ത് അവിടെ പ്രചാരത്തിലിരുന്ന ഒരു വിശ്വാസം ഗോവസൂരി പിടിപെടുന്ന ഒരാൾക്ക് ഒരിക്കലും മസൂരി ഉണ്ടാകുകയില്ലെന്നായിരുന്നു. ജെന്നർ ഈ കാര്യത്തെക്കുറിച്ച് നിരന്തര പരീക്ഷണങ്ങൾ നടത്തി. 
വാക്സിനിയ എന്ന ലാറ്റിൻ പദത്തിന്റെ അർഥം ഗോവസൂരി എന്നാണ്. 1796  മേയ് 14ന് എട്ടുവയസ്സുള്ള ജെയിംസ് ഫിപ്സ് (James Phipps)  എന്ന കുട്ടിക്ക് ജെന്നർ ഗോവസൂരി പ്രയോഗം നടത്തി. ഗോവസൂരി പിടിപെട്ട ഒരു കറവക്കാരിയുടെ ശരീരത്തിൽ നിന്നും എടുത്ത ചലമാണ് കുത്തിവച്ചത്. അതിനുശേഷം ജൂലൈ ഒന്നാം തീയതി ആ കുട്ടിയുടെ ദേഹത്ത് ശക്തിയായ മസൂരി ബാധിച്ച ആളിന്റെ ദേഹത്തുനിന്നുമുള്ള ചലം കുത്തിവച്ചു. രണ്ടാഴ്ചയോളം ജെന്നറും ആ കുട്ടിയുടെ അമ്മയും ആകാംക്ഷയോടെ കാത്തിരുന്നു. കുട്ടിക്ക് വസൂരിയുടെ ലക്ഷണങ്ങൾ ഒന്നും കണ്ടില്ല. പിന്നീട് മറ്റു പലരിലും ഇതേ പരീക്ഷണങ്ങൾ തുടർന്നു. ഈ സമ്പ്രദായത്തിന് ജെന്നർ വാക്സിനേഷൻ എന്നു പേരും നൽകി.  1798-ൽ ഗോവസൂരി പ്രയോഗത്തെക്കുറിച്ച് ദീർഘമായി പ്രതിപാദിക്കുന്ന ഒരു പ്രബന്ധം അദ്ദേഹം പ്രസിദ്ധപ്പെടുത്തി.
## അവലംബം


വർഗ്ഗം:ഇംഗ്ലീഷ് ശാസ്ത്രജ്ഞർ
ജ്ഞാനപീയൂഷം

ലഘുചിത്രം|ജ്ഞാനപീയൂഷം
1846ൽ, വാഴ്ത്തപ്പെട്ട കുര്യാക്കോസ് ഏലിയാസച്ചൻ  കോട്ടയത്തിനടുത്തുള്ള മാന്നാനത്തു സ്ഥാപിച്ച അച്ചുകൂടമായ  *'മാന്നാനം സെൻറ് ജോസഫ്സ് പ്രസ്സിൽ* അച്ചടിച്ച ആദ്യ ഗ്രന്ഥമാണ്  "ജ്ഞാനപീയൂഷം".  

ഒരു തമിഴ് ക്രൈസ്തവഗ്രന്ഥത്തിന്റെ പരിഭാഷയായിരുന്നു 332 പേജുള്ള ഈ  പ്രാർത്ഥനാപ്പുസ്തകം.  മലയാളികളായ ക്രൈസ്തവർക്ക് മാതൃഭാഷയിൽ അച്ചടിച്ചു കിട്ടിയ ആദ്യത്തെ ജപപുസ്തകമായിരുന്നു .
## അവലംബം



വർഗ്ഗം:മലയാള വിവർത്തന ഗ്രന്ഥങ്ങൾ
വർഗ്ഗം:19-ആം നൂറ്റാണ്ടിലെ മലയാള ഗ്രന്ഥങ്ങൾ
കോൾവ

തെക്കൻ ഗോവയിലെ ഗ്രാമവും പ്രശസ്തമായ വിനോദസഞ്ചാരകേന്ദ്രമാണ് **കോൾവ**.ശാന്ത സുന്ദരമായ ഭൂപ്രദേശം,മനോഹരമായ കടൽത്തീരം,സ്വകാര്യത എന്നിവ കോൽവയുടെ മുഖമുദ്രയാണ്.മർഗോ ടൌണിൽ നിന്നും 8 കിലോമീറ്റർ തെക്കോട്ട് സഞ്ചരിച്ചാൽ കോൾവയിൽ എത്താൻ സാധിക്കും.

വെളുത്ത മണൽ, തെളിഞ്ഞ നീല വെള്ളം, ഈന്തപ്പനകൾ എന്നിവയ്ക്ക് പേരുകേട്ട ഇന്ത്യയിലെ തെക്കൻ ഗോവയിലെ ഒരു പ്രശസ്തമായ ബീച്ചാണ് കോൾവ ബീച്ച്. 

സ്ഥാനം: ഗോവയുടെ തലസ്ഥാനമായ പനാജിയിൽ നിന്ന് 39 കിലോമീറ്റർ അകലെ ദക്ഷിണ ഗോവയിലെ ഒരു ചെറിയ ഗ്രാമത്തിലാണ് കോൾവ ബീച്ച്. 

പ്രത്യേകതകൾ : 

കോൾവ ബീച്ച് അതിൻ്റെ വെളുത്ത മണൽ, തെളിഞ്ഞ നീല വെള്ളം, ഈന്തപ്പനകൾ, രാത്രി ജീവിതം എന്നിവയ്ക്ക് പേരുകേട്ടതാണ്. 

ചെയ്യേണ്ട കാര്യങ്ങൾ: 

മാർക്കറ്റ് സന്ദർശിക്കാം, ഭക്ഷണം ആസ്വദിക്കാം, ഇൻഡോ-പോർച്ചുഗീസ് വാസ്തുവിദ്യ പര്യവേക്ഷണം ചെയ്യാം. 

അടുത്തുള്ള ആകർഷണങ്ങൾ:

കോൾവ റെസിഡൻസി ബീച്ചിനോട് ചേർന്നാണ് സ്ഥിതി ചെയ്യുന്നത്. 

എങ്ങനെ അവിടെയെത്താം: 

ബസിലോ പൊതുഗതാഗതത്തിലോ നിങ്ങൾക്ക് കോൾവ ബീച്ചിലേക്ക് പോകാം. 

സമീപ സ്ഥലങ്ങൾ: 

ഗോവയുടെ വാണിജ്യ തലസ്ഥാനമായ മർഗോവ് ബീച്ചിൽ നിന്ന് 6 കിലോമീറ്റർ അകലെയാണ്

## ചിത്രശാല

File:Colva beach.jpg
File:Colva beach area.jpg
File:ColvaSea_shore.jpg


## അവലംബം
ചിക്കാട്ടം

ഇടുക്കിയിലെ മറയൂരിലെ ആദിവാസി വിഭാഗത്തിന്റെ തനതു കലാരൂപമാണ് **ചിക്കാട്ടം**. മലപുലയ ആദിവാസിവിഭാഗത്തിൽപെട്ടവരാണ്  മലപുലയാട്ടം എന്നുമറിയപ്പെടുന്ന ചിക്കാട്ടം അവതരിപ്പിക്കുന്നത്.  വിവാഹം, ജനം മരണം, ഋതുമതിയാകൽ, ഉത്സവങ്ങൾ തുടങ്ങിയ എല്ലാ സന്ദർഭങ്ങളിലും  ഇവർചിക്കാട്ടം അവതരിപ്പിക്കാറുണ്ട്. മരണത്തിന് താളത്തിന് വ്യത്യാസമുണ്ടാകുമെന്നുമാത്രം.  
## വേഷം
വെള്ളമുണ്ടും, ബനിയനും തലയിൽ തോർത്തുമുണ്ട് കെട്ടിയുമാണ് പുരുഷന്മാർ പങ്കെടുക്കുന്നത്.സ്ത്രീകൾ പരമ്പരാഗതവേഷമായ കൊറക്കെട്ട് ധരിച്ചാണ് പങ്കെടുക്കുന്നത്.ഒറ്റചേലകൊണ്ട് അരയുംമാറും മറച്ച് തോളിന്റെ വലതുവശത്ത് കെട്ടുന്നതാണ് കൊറക്കെട്ട്.കഴുത്ത് നിറയെ മാലകൾ ധരിക്കും. വിവാഹിതരായ സ്ത്രീകൾ കറുത്തനിറത്തിലുള്ള പാശിമാല അണിയും. 
## വാദ്യങ്ങൾ
ചിക്കുവാദ്യമെന്ന വാദ്യ ഉപകരണമാണ് പ്രധാനമായി ഉപയോഗിക്കുന്നത്. രണ്ട്കമ്പ് ഉപയോഗിച്ചാണ് വാദ്യം മുഴക്കുന്നത്.ആട്ടം തുടങ്ങി അവസാനിക്കുംവരെ ചിക്കുവാദ്യം പ്രയോഗിക്കും. ആട്ടത്തെ പൂർണമായ തോതിൽ നിയന്ത്രിക്കുന്നത് ചിക്കുവാദ്യമാണ്. കിടിമിട്ടിയാണ് മറ്റൊരു പ്രധാനവാദ്യം.  മൂന്നോളം കിടിമിട്ടി വാദ്യക്കാർ ഒരു സംഘത്തിലുണ്ടാകും. ദ്രാവിഡവാദ്യ ഉപകരണമായ തകിലിനോട് സാമ്യമുള്ള ഉപകരണം ആട്ടത്തിൽ ഉപയോഗിക്കുന്നുണ്ട് കട്ടവാദ്യം എന്നാണ് ഇവർ ഇതിനെ നാമകരണം ചെയ്തിരിക്കുന്നത്.ഉടുക്കിന്റെ ഇരട്ടി വലിപ്പമുള്ള ഉറുമി എന്ന് പറയുന്ന വാദ്യവും ഒന്നര അടിനീളമുള്ള കുഴലും കൂടിചേർന്നതാണ് ഈ കലാരൂപത്തിലെ മറ്റ് വാദ്യങ്ങൾ. 
## അവതരണം
കുടിയിലെ പ്രധാന ഉത്സവമായ മാരിയമ്മൻ നോമ്പ് ദിവസങ്ങളിൽ പുലരുവോളം ഇവർ ആട്ടം അവതരിപ്പിക്കാറുണ്ട്.വൈകിട്ട് ആരംഭിക്കുന്ന ആട്ടംനേരം പുലരുമ്പോഴാണ് അവസാനിക്കുന്നത്.ആണുങ്ങളും പെണ്ണുങ്ങളും ഇടകലർന്നാടും. കുഴലിലൂടെ നാടൻ പാട്ടുകളായ വിറക് കാട്ട്പാട്ട്, മലപ്പാട്ട്, മാട്ട്പാട്ട് എന്നിവ വായിക്കുന്നതാണ് സംഗീതം,വായ്പാട്ട് മലപുലയ ആട്ടത്തിൽ ഉപയോഗിക്കാറില്ല. 

ചിക്ക് ആട്ടം പലതവണ കേരളത്തെ പ്രതിനിധീകരിച്ച് ഇന്ത്യൻ ഇന്റർ നാഷണൽ ട്രെയ്ഡ് ഫെയറിലും  ഇന്ത്യയിലെ വിവിധസ്ഥലങ്ങളിലും അവതരിപ്പിച്ചിട്ടുണ്ട്. 30 അംഗങ്ങൾ അടങ്ങിയസംഘം ഇന്ന് ഒരു ട്രൂപ്പായി സംഘടിച്ച് കേരളത്തിൽ പലമേഖലകളിലും ചിക്ക് ആട്ടം അവതരിപ്പിച്ചു വരുന്നു. 
## അവലംബം


വർഗ്ഗം:കേരളത്തിലെ അനുഷ്ഠാനകലകൾ
ശിക്ഷ (ചലച്ചിത്രം)

അസിം കമ്പനിയുടെ ബാനറിൽ മുഹമ്മദ് ആസം നിർമിച്ച മലയാളചലച്ചിത്രമാണ് **ശിക്ഷ**.  ജിയോപിക്ച്ചേഴ്സ് വിതരണം ചെയ്ത ഈ ചിത്രം 1971 ഫെബ്രുവരി 6-ന് പ്രദർശനം തുടങ്ങി.

## അഭിനേതാക്കൾ
*സത്യൻ
*പ്രേം നസീർ
*കെ.പി. ഉമ്മർ
*അടൂർ ഭാസി
*ടി.എസ്. മുത്തയ്യ
*സാധന
*ഷീല
*ടി.ആർ. ഓമന
*കവിയൂർ പൊന്നമ്മ
*വിജയശ്രീ
*വിജയ ചന്ദ്രിക

## പിന്നണിഗായകർ
*കെ.ജെ. യേശുദാസ്
*പി. സുശീല
*എൽ.ആർ. ഈശ്വരി

## അണിയറയിൽ
*സംവിധനം - എൻ. പ്രകാശ്
*നിർമ്മാണം - എം. അസീം
*ബാനർ - അസിം കമ്പനി
*കഥ്, തിരക്കഥ, സംഭാഷണം - തോപ്പിൽ ഭാസി
*ഗാനരചന - വയലാർ
*സംഗീതം - ജി. ദേവരാജൻ
*സിനീമാട്ടോഗ്രാഫി - എസ്.ജെ. തൊമസ്
*ചിത്രസംയോജനം - കെ. നാരായണൻ
*കലാസംവിധാനം - ആർ.ബി.എസ്. മണി

## ഗനങ്ങൾ
*ഗാനരചന - വയലാർ രാമവർമ
*സംഗീതം - ജി. ദേവരാജൻ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് ശിക്ഷ

വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം:വയലാറിന്റെ ഗാനങ്ങൾവർഗ്ഗം:വയലാർ -ദേവരാജൻ ഗാനങ്ങൾ
സൂസന്നെ പുരസ്കാരം

ബ്ലെൻഡറിൽ നിർമ്മിച്ച കലാസൃഷ്ടികൾക്ക് വർഷം തോറും ബ്ലെൻഡർ ഫൗണ്ടേഷൻ നൽകിവരുന്ന ബഹുമതിയാണ് **സൂസന്നെ പുരസ്കാരം**. 2003ലെ രണ്ടാം ബ്ലെൻഡർ സമ്മേളനത്തോടു കൂടിയാണ് ഈ പുരസ്കാരം കൊടുക്കാൻ ആരംഭിച്ചത്. പുരസ്കാരം നൽകുന്ന വിഭാഗങ്ങൾ പല തവണ മാറ്റം വരുത്തിയിട്ടുണ്ട്. നിലവിൽ മികച്ച രൂപകൽപ്പനയുള്ള ഹ്രസ്വചിത്രം, മികച്ച കഥാപാത്ര ആനിമേഷൻ,  മികച്ച ഹ്രസ്വചിത്രം എന്നീ വിഭാഗങ്ങളിലാണ് പുരസ്കാരം നൽകുന്നത്.

എല്ലാ വർഷവും ഒക്റ്റോബറിൽ ആംസ്റ്റർഡാമിലാണ് ബ്ലെൻഡർ സമ്മേളനം നടക്കാറുള്ളത്. ഇതോടനുബന്ധിച്ചാണ് ആ വർഷത്തെ സൂസന്നെ പുരസ്കാരം നൽകാറുള്ളത്. ബ്ലെൻഡർ ഉപയോഗത്തെ പ്രോത്സാഹിപ്പിക്കാനും ബ്ലെൻഡറിന്റെ ശക്തി പ്രകടിപ്പിക്കാനുമാണ് ഈ പുരസ്കാരം നൽകുന്നത്.

## 2004 സൂസന്നെ പുരസ്കാരങ്ങൾ
മികച്ച കലാസൃഷ്ടി, മികച്ച ആനിമേഷൻ, മികച്ച പൈത്തൺ സ്ക്രിപ്റ്റ്, മികച്ച കോഡ് സംഭാവന, ബ്ലെൻഡർ ഫൗണ്ടേഷന്റെ പ്രത്യേക പുരസ്കാരം എന്നിങ്ങനെ അഞ്ച് പുരസ്കാരങ്ങളാണ് 2004ൽ നൽകിയത്. 

## 2005 സൂസന്നെ പുരസ്കാരങ്ങൾ
ആനിമേഷൻ വിഭാഗത്തിലായിരുന്നു 2005ലെ മൂന്ന് പുരസ്കാരങ്ങളും. മികച്ച ആനിമേഷൻ  കഥാചിത്രം, മികച്ച ആനിമേഷൻ കലാസൃഷ്ടി, മികച്ച കഥാപാത്ര ആനിമേഷൻ എന്നീ വിഭാഗത്തിലാണ് അത്തവണ പുരസ്കാരങ്ങൾ നൽകിയത്. 

## 2006 സൂസന്നെ പുരസ്കാരങ്ങൾ
മികച്ച ഓൺലൈൻ കലാശാല, മികച്ച ആനിമേഷൻ  കഥാചിത്രം, മികച്ച കഥാപാത്ര ആനിമേഷൻ എന്നിവയായിരുന്നു 2006ലെ മത്സരവിഭാഗങ്ങൾ. 

## 2007 സൂസന്നെ പുരസ്കാരങ്ങൾ
മികച്ച രൂപകൽപ്പനയുള്ള ഹ്രസ്വചിത്രം, മികച്ച കഥാപാത്ര ആനിമേഷൻ,  മികച്ച ഹ്രസ്വചിത്രം എന്നിവയായിരുന്നു 2007ലെ മത്സരവിഭാഗങ്ങൾ. 

## 2008 സൂസന്നെ പുരസ്കാരങ്ങൾ
2008ലും മികച്ച രൂപകൽപ്പനയുള്ള ഹ്രസ്വചിത്രം, മികച്ച കഥാപാത്ര ആനിമേഷൻ,  മികച്ച ഹ്രസ്വചിത്രം എന്നിവയായിരുന്നു പുരസ്കാര വിഭാഗങ്ങൾ. 

## 2009 സൂസന്നെ പുരസ്കാരങ്ങൾ
മികച്ച രൂപകൽപ്പനയുള്ള ഹ്രസ്വചിത്രം, മികച്ച കഥാപാത്ര ആനിമേഷൻ,  മികച്ച ഹ്രസ്വചിത്രം എന്നിവ തന്നെയായിരുന്നു 2009ലെയും പുരസ്കാര വിഭാഗങ്ങൾ. 

## 2010 സൂസന്നെ പുരസ്കാരങ്ങൾ
മികച്ച രൂപകൽപ്പനയുള്ള ഹ്രസ്വചിത്രം, മികച്ച കഥാപാത്ര ആനിമേഷൻ,  മികച്ച ഹ്രസ്വചിത്രം എന്നിവയിൽ 2010ലും പുരസ്കാരങ്ങൾ നൽകി. 

## 2011 സൂസന്നെ പുരസ്കാരങ്ങൾ
2011ലും മികച്ച രൂപകൽപ്പനയുള്ള ഹ്രസ്വചിത്രം, മികച്ച കഥാപാത്ര ആനിമേഷൻ,  മികച്ച ഹ്രസ്വചിത്രം എന്നീ വിഭാഗങ്ങളിൽ പുരസ്കാരങ്ങൾ നൽകി. 

## 2012 സൂസന്നെ പുരസ്കാരങ്ങൾ
2012ലും മികച്ച രൂപകൽപ്പനയുള്ള ഹ്രസ്വചിത്രം, മികച്ച കഥാപാത്ര ആനിമേഷൻ,  മികച്ച ഹ്രസ്വചിത്രം എന്നീ വിഭാഗങ്ങളിൽ പുരസ്കാരങ്ങൾ നൽകി. 

## 2013 സൂസന്നെ പുരസ്കാരങ്ങൾ
2013ലും മികച്ച രൂപകൽപ്പനയുള്ള ഹ്രസ്വചിത്രം, മികച്ച കഥാപാത്ര ആനിമേഷൻ,  മികച്ച ഹ്രസ്വചിത്രം എന്നീ വിഭാഗങ്ങളിൽ പുരസ്കാരങ്ങൾ നൽകി. 

## അവലംബം

## പുറംകണ്ണികൾ
* ഔദ്യോഗിക വെബ്താൾ
വി. ബാലറാം

തൃശൂർ ജില്ലയിൽ നിന്നുള്ള പ്രമുഖനായ കോൺഗ്രസ് നേതാവും വടക്കാഞ്ചേരി മുൻ എം.എൽ.എയും ഒരു അഭിഭാഷകനും കൂടിയായിരുന്നു.
** വി.ബാലറാം **(1947-2020)
2004-ൽ എ.കെ. ആൻറണി മന്ത്രിസഭയിലെ വൈദ്യുതി വകുപ്പ് മന്ത്രിയായിരുന്ന
കെ. മുരളീധരനു മത്സരിക്കാനായി ഇദ്ദേഹം വടക്കാഞ്ചേരി എം.എൽ.എ സ്ഥാനം രാജിവച്ചു.

## ജീവിതരേഖ
തൃശ്ശൂർ ജില്ലയിൽ കുന്നംകുളം താലൂക്കിൽ എരുമപ്പെട്ടിയിൽ പരേതരായ തിയ്യാടത്ത് രാമൻ നായരുടേയും ഗുരുവായൂർ വെള്ളൂർ ചിന്നമ്മു അമ്മയുടേയും മകനായി
1947 നവംബർ 10-ന് ജനിച്ചു. സ്വാതന്ത്ര്യസമരസേനാനിയും അഭിഭാഷകനുമായിരുന്ന വെള്ളൂർ കൃഷ്ണൻകുട്ടി നായരുടെ അനന്തരവനായിരുന്നു.
കോൺഗ്രസിൻ്റെ വിദ്യാർത്ഥി സംഘടനയായ കെ.എസ്.യു വഴി പൊതുരംഗത്തെത്തിയ അദ്ദേഹം കെ.എസ്.യു സംസ്ഥാന ജനറൽ സെക്രട്ടറി, യൂത്ത് കോൺഗ്രസ് ജില്ലാ പ്രസിഡൻറ് എന്നീ നിലകളിലും. തൃശൂർ ഡി.സി.സി, കെ.പി.സി.സി ജനറൽ സെക്രട്ടറിയായും എ.ഐ.സി.സി അംഗമായും  പ്രവർത്തിച്ചു. ലീഡർ കെ. കരുണാകരൻ്റെ വിശ്വസ്ഥനായിരുന്നു. ഡി.ഐ.സി രൂപീകരിച്ചപ്പോഴും എൻ.സി.പി യിൽ ലയിച്ചപ്പോളും കരുണാകരന് ഒപ്പം നിന്ന ബാലറാം ലീഡർ കരുണാകരൻ 2008-ൽ കോൺഗ്രസിൽ മടങ്ങിയെത്തിപ്പോൾ തൃശൂർ ഡി.സി.സിയുടെ പ്രസിഡൻ്റായി. 
2004-ൽ എ.കെ. ആൻ്റണി മന്ത്രിസഭയിലെ വൈദ്യുതി വകുപ്പ് മന്ത്രിയായിരുന്ന കെ. മുരളീധരൻ എം.എൽ.എ ആകാൻ വേണ്ടി നിയമസഭ അംഗത്വം രാജിവയ്ച്ചു.
ഇതുഇനുപകരം 2004-ലെ ലോക്സഭ തിരഞ്ഞെടുപ്പിൽ കോഴിക്കോട് നിന്ന് മത്സരിച്ചുവെങ്കിലും എം.പി. വീരേന്ദ്രകുമാർനോട് തോറ്റു.
72-ആം വയസ്സിൽ 2020 ജനുവരി 18-ന് ഹൃദയാഘാതത്തെത്തുടർന്ന് തൃശ്ശൂരിലെ സ്വവസതിയിൽ വച്ച് അന്തരിച്ചു. പരേതയായ ഡോ. കാഞ്ചനമാലയാണ് ഭാര്യ. ദീപ, ലക്ഷ്മി എന്നിങ്ങനെ രണ്ട് പെൺമക്കളുണ്ട്.

## അധികാരസ്ഥാനങ്ങൾ
2001-2004, 
1996-2001 
*വടക്കാഞ്ചേരി മുൻ എം.എൽ.എ
*എ.ഐ.സി.സി അംഗം
*കെ.പി.സി.സി ജനറൽ സെക്രട്ടറി
*തൃശൂർ ഡി.സി.സി പ്രസിഡൻറ്,  ജനറൽ സെക്രട്ടറി
*ചെയർമാൻ സബോർഡിനേറ്റ് ലെജിസ്ലേറ്റിവ് കമ്മറ്റി
*പ്രസിഡൻറ് കാർഷിക ബാങ്ക് കൊച്ചി
*വൈസ് ചെയർമാൻ കേരള ഖാദി ഗ്രാമ വ്യവസായ ബോർഡ്

## തിരഞ്ഞെടുപ്പുകൾ

*(1) 2004-ൽ വി. ബാലറാം രാജിവെയ്ക്കുകയും 2004 മെയ് 10-ന് വടക്കാഞ്ചേരി ഉപതിരഞ്ഞെടുപ്പ് നടക്കുകയും ചെയ്തു.

## അവലംബം


വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വടക്കാഞ്ചേരി ഉപതിരഞ്ഞെടുപ്പ്

കേരളത്തിൽ 2008-ൽ ഇല്ലാതായ വടക്കാഞ്ചേരി നിയമസഭാമണ്ഡലത്തിൽ 2004 മെയ് 10-ന് ഒരു ഉപതെരഞ്ഞെടുപ്പ് നടന്നു. 2004-ലെ ലോക്‌സഭാ തിരഞ്ഞെടുപ്പിനോടതുബദ്ധിച്ചാണ് ഈ ഉപതിരഞ്ഞെടുപ്പും നടത്തിയത്. 

2001-ലെ പൊതുതിരഞ്ഞെടുപ്പിൽ ജയിച്ച വി. ബാലറാം രാജി വെച്ചതുകൊണ്ടാണ് ഉപതിരഞ്ഞെടുപ്പ് നടന്നത്.

## രാജി വെയ്ക്കാനുള്ള സാഹചര്യം

കെ.പി.സി.സി. പ്രസിഡന്റായിരുന്ന കെ. മുരളീധരൻ 2004 ഫെബ്രുവരി 11-ന് എ.കെ. ആന്റണി മന്ത്രിസഭയിൽ വൈദ്യുതി മന്ത്രിയായി അധികാരമേറ്റു. എം.എൽ.എ. അല്ലാതിരുന്ന കെ. മുരളീധരന് ആറ് മാസത്തിനകം തിരഞ്ഞെടുപ്പിൽ മൽസരിച്ച് വിജയിക്കണമെന്ന അവസ്ഥയുള്ളതുകൊണ്ട് വി. ബാലറാം രാജിവെച്ച് അവിടെ ഉപതിരഞ്ഞെടുപ്പ് നടത്തുകയാണുണ്ടായത്. 2004-ൽ ലോക്‌സഭയിലേക്ക് നടന്ന തിരഞ്ഞെടുപ്പിനോടനുബദ്ധിച്ചാണ് ഇവിടേയും ഉപതിരഞ്ഞെടുപ്പ് നടത്തിയത്.

## ഫലം

സി.പി.എം. സ്ഥാനാത്ഥിയായിരുന്ന എ.സി. മൊയ്തീൻ വിജയിച്ചു. ആറു മാസത്തിനകം നടന്ന ഈ ഉപതിരഞ്ഞെടുപ്പിൽ നിയമസഭയിലേക്ക് മത്സരിച്ച് പരാജയപ്പെട്ടതിനാൽ മെയ് 14-ന് അദ്ദേഹം മന്ത്രിസ്ഥാനം രാജിവെച്ചു. കേരളത്തിൽ നിയമസഭാ ഉപതെരഞ്ഞെടുപ്പിൽ പരാജയപ്പെട്ട ഏക മന്ത്രിയാണ് കെ. മുരളീധരൻ.

## സ്ഥാനാർത്ഥികൾ

## തിരഞ്ഞെടുപ്പുകൾ

## ഇതും കണുക
* വടക്കാഞ്ചേരി നിയമസഭാമണ്ഡലം

## അവലംബം

വർഗ്ഗം:കേരളത്തിലെ നിയമസഭാ ഉപതിരഞ്ഞെടുപ്പുകൾ
ജഹാനാരാ ബേഗം

മുഗൾ ചക്രവർത്തിയായിരുന്ന ഷാജഹാന്റേയും, പത്നി മുംതാസ് മഹലിന്റേയും മൂത്ത മകളായിരുന്നു **ജഹാനാരാ ബേഗം**()  (ഏപ്രിൽ 2, 1614 – സെപ്തംബർ 16, 1681). ആറാമത്തെ മുഗൾ ചക്രവർത്തിയായ ഔറംഗസേബിന്റെ മൂത്ത സഹോദരി കൂടിയായിരുന്നു ഇവർ. മറ്റു പെൺകുട്ടികളേക്കാൾ കൂടുതൽ കഴിവുകളും, പിതാവിന്റെമേൽ സ്വാധീനവും ജഹാനാരയ്ക്ക് കൂടുതലായുണ്ടായിരുന്നു.

## ജീവിത രേഖ
ജഹാനാരാ ബേഗത്തിനു 17 വയസ്സുള്ളപ്പോളാണ് മാതാവായ മുംതാസ് മഹൽ മരിക്കുന്നത്. പിതാവ് ഷാജഹാന് മറ്റു മൂന്നു ഭാര്യമാർ കൂടിയുണ്ടായിരുന്നുവെങ്കിലും സാമ്രാജ്യത്തിന്റെ ചക്രവർത്തിനി സ്ഥാനമേറ്റെടുത്തത് ജഹാനാരയായിരുന്നു. മുംതാസ് മഹലിന്റെ വിയോഗത്തിൽ നിന്നുണ്ടായ ദുഃഖത്തിൽ നിന്നും പിതാവ് ഷാജഹാൻ വിമുക്തനാവുന്നവരെ കൊട്ടാരത്തിന്റെ എല്ലാ ഉത്തരവാദിത്തങ്ങളും ജഹാനാരയുടെ ചുമലിലായിരുന്നു. മാതാവിന്റെ മരണം മൂലമുണ്ടായ ദുഃഖം സഹോദരങ്ങളെ അറിയിക്കാതെ നോക്കിയത് ജഹാനാരയായിരുന്നു. മുംതാസ് മഹലിന്റെ മരണത്തിനു മുമ്പ് നിശ്ചയിച്ചിരുന്ന മകനായ ദാര ഷിക്കോയുടെ വിവാഹം മുൻകൈയ്യെടുത്ത് നടത്തിയത് ജഹാനാരയായിരുന്നു. മുംതാസിന്റെ മരണം കാരണം ഈ വിവാഹം നീട്ടിവെച്ചിരുന്നു.

മുംതാസ് മഹലിന്റെ പത്തു ലക്ഷത്തോളം രൂപ വിലപിടിപ്പുള്ള സ്വത്ത് രണ്ടായി ഭാഗിക്കുകയായിരുന്നു, അതിൽ ഒരു പകുതി ജഹാനാരാ ബേഗത്തിനും, മറ്റു പകുതി ബാക്കിയുള്ള സഹോദരി സഹോദരന്മാർക്കുമായി വിഭജിച്ചുകൊടുക്കുകയായിരുന്നു. ഷാജഹാന്റെ പിന്നീടുള്ള ജീവിതത്തിൽ അദ്ദേഹം  ജഹാനാരയുടെ ഉപദേശമനുസരിച്ചായിരുന്നു രാജഭരണം നടത്തിയിരുന്നത്.

1644 ൽ തന്റെ മുപ്പതാം ജന്മദിന് രണ്ടു ദിവസങ്ങൾക്കുശേഷം അവർ അണിഞ്ഞിരുന്ന ഉടയാടയിൽ തീപിടിച്ച് ഗുരുതരമായ പരുക്കേറ്റ് ജഹാനാര വൈദ്യചികത്സയിലായി, രോഗം കഠിനമായപ്പോൾ അജ്മീർ ദർഗയിലേക്ക്  നേർച്ചകൾ നേർന്നപ്പോൾ രോഗം മാറി. തിരികെ ആരോഗ്യം വീണ്ടെടുത്തെങ്കിലും രാജ്യകാര്യങ്ങളിൽ ശ്രദ്ധിക്കാതെ, ജഹാനാര ഒരു തീർത്ഥാടനത്തിനു പുറപ്പെടുകയായിരുന്നു.ഖാജ മൊയ്‌നുദ്ദിൻ ചിശ്ത്തി യുടെ ദർഗയിലേക്ക്.

## കുടുംബ ബന്ധങ്ങൾ
തന്റെ സഹോദരനായ ഔറംഗസേബുമായി ജഹാനാരക്ക് ഒരു നല്ല ബന്ധമല്ല ഉണ്ടായിരുന്നത്. അതുപോലെ, തന്റെ ഇളയ സഹോദരിയായ റോഷ്നാര ബേഗവുമായും, ജഹാനാര അത്ര അടുപ്പം പുലർത്തിയിരുന്നില്ല. പിതാവിന്റെ മരണശേഷം. ചക്രവർത്തിനി സ്ഥാനമേറ്റെടുക്കുന്നതിനെച്ചൊല്ലിയുള്ള തർക്കമായിരുന്നു കാരണം. കിരീടത്തിനായുള്ള തർക്കത്തിൽ ജഹാനാര ദാര രാജകുമാരനോടൊപ്പം നിന്നപ്പോൾ, റോഷ്നാര ഔറംഗസേബിനെ പിന്തുണക്കുകയായിരുന്നു ചെയ്തത്. മുഗൾ രാജകുമാരിമാർ വിവാഹം ചെയ്യാൻ പാടില്ല എന്ന നിയമം അക്ബർ നടപ്പിൽവരുത്തിയിരുന്നു, താൻ രാജാവായാൽ ഈ നിയമം ഇല്ലാതാക്കാമെന്ന് ദാര ജഹാനാരക്ക് ഉറപ്പുകൊടുത്തിരുന്നു. ഔറംഗസേബ് ചക്രവർത്തിയായി സ്ഥാനമേറ്റെടുത്തപ്പോൾ, ജഹാനാര ഷാജഹാനെ തടവിലിട്ടിരുന്ന ആഗ്ര കോട്ടയിലേക്കു പോവുകയും, പിതാവിന്റെ മരണം വരെ അദ്ദേഹത്തെ ശുശ്രൂഷിക്കുകയും ചെയ്തു. പിതാവിന്റെ മരണശേഷം, ആഗ്ര കോട്ടയിൽ നിന്നും പുറത്തു വന്ന ജഹാനാരക്ക് സഹോദരനും, ചക്രവർത്തിയുമായ ഔറംഗസേബ് വലിയൊരു തുക ജീവനാംശമായി നൽകി.

## അവലംബം
*

വർഗ്ഗം:മുഗൾ സാമ്രാജ്യം
വർഗ്ഗം:ഏപ്രിൽ 2-ന് ജനിച്ചവർ
വർഗ്ഗം:1614 ൽ ജനിച്ചവർ
വർഗ്ഗം:സെപ്റ്റംബർ 16-ന് മരിച്ചവർ
വർഗ്ഗം:1681-ൽ മരിച്ചവർ
വർഗ്ഗം:മുഗൾ കാലഘട്ടത്തിലെ സ്ത്രീകൾ
കെ. പുരുഷോത്തമൻ

ആറും ഏഴും കേരള നിയമസഭകളിൽ ഉദുമയിൽ നിന്നുള്ള ജന പ്രതിനിധിയായിരുന്നു **കെ. പുരുഷോത്തമൻ** (21 ഡിസംബർ 1930 - 9 മേയ് 2014). കാഞ്ഞങ്ങാട് മുൻ നഗരസഭാ ചെയർമാനായും പ്രവർത്തിച്ചു. അഭിഭാഷകനായ ഇദ്ദേഹം സി.പി.എം. കാസർകോട് ജില്ലാ കമ്മിറ്റി അംഗവും കർഷകസംഘം ജില്ലാ വൈസ് പ്രസിഡന്റുമായിരുന്നു. 

## ജീവിതരേഖ
ഉദുമ തൊട്ടിയിൽ അധ്യാപകനായ എൻ സി കണ്ണൻ മാസ്റ്ററുടെയും തൊട്ടിയിലെ കുമ്പയുടെയും മൂത്ത മകനായി ജനിച്ചു. ഉദുമ അപ്പർപ്രൈമറി സ്‌കൂളിലും നീലേശ്വരം രാജാസ് ഹൈസ്‌കൂളിലും മംഗലാപുരം യൂനിവേഴ്‌സിറ്റിയിലുമായിരുന്നു പഠനം. മദ്രാസ് ലോ കോളജിൽ നിന്ന് എൽ.എൽ.ബി പാസായി. സബ്‌രജിസ്റ്റാറായി ജോയി ചെയ്തെങ്കിലും പിന്നീട് രാജി വച്ച് അഭിഭാഷകനായി. 
അടിയന്തരാവസ്ഥക്കാലത്ത് മൂന്നുമാസം കണ്ണൂർ സെൻട്രൽ ജയിലിൽ മിസാ തടവുകാരനായി. തച്ചങ്ങാട്ടെ ഭൂസമരത്തിൽ അറസ്റ്റ് ചെയ്യപ്പെട്ട് എ.കെ.ജി.ക്കൊപ്പം ജയിലിലായി. വിലക്കയറ്റത്തിനെതിരെ നടന്ന തീവണ്ടിതടയൽ സമരത്തിൽ പങ്കെടുത്തതിന് കണ്ണൂർ മജിസ്‌ട്രേറ്റ് കോടതി ആറുമാസത്തെ തടവ് വിധിച്ചു. ഒട്ടേറെ കർഷക-കർഷകത്തൊഴിലാളി സമരങ്ങളിൽ പങ്കെടുത്ത് പോലീസ് മർദനത്തിനിരയായി.  

## തിരഞ്ഞെടുപ്പുകൾ

* (1) എം. കുഞ്ഞിരാമൻ നമ്പ്യാർ 1984 ഡിസംബർ 8-നു രാജി വെച്ചതുമൂലം 1985 - ൽ ഉദുമ ഉപതിരഞ്ഞെടുപ്പ് നടന്നു.

## അവലംബം


വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:1930-ൽ ജനിച്ചവർ
വർഗ്ഗം:ഡിസംബർ 21-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:മേയ് 9-ന് മരിച്ചവർ
വെള്ളവരയൻ ശരവേഗൻ

കേരളത്തിന്റെ തെക്ക് ഭാഗങ്ങളിൽ വിരളമായി കാണപ്പെടുന്ന ശലഭമാണ് **വെള്ളവരയൻ ശരവേഗൻ** അഥവാ **ഇരട്ടപ്പുള്ളിച്ചിറകൻ** (*Halpe porus*). കാട്ടിൽ വസിക്കുന്ന ശലഭമാണ്.വരണ്ട ഇലപൊഴിയും കാടുകളിൽ ഇവയെ വിരളമായി  കാണാം . മുളങ്കാടുകളാണ് ഇഷ്ട വാസസ്ഥലങ്ങൾ. ശരവേഗത്തിലാണ് പറക്കൾ. വെയിൽ മൂക്കുന്നതോടെ ഇവ പതുക്കെ കാഴ്ചയിൽ നിന്ന് മറയും. കാലത്താണ് ഇവയെ അധികം കാണാനാകുക.

ചിറകിന് ഇരുണ്ട തകിട്ടുനിറമാണ്. ചിറകിൽ വെളുത്ത പുള്ളികളുണ്ട്.  മുൻചിറകിന്റെ മധ്യത്തിലായി രണ്ട് പുള്ളികൾ കാണാം. മഞ്ഞമുള, ഒറ്റൽ തുടങ്ങിയ സസ്യങ്ങളിലാണ് മുട്ടയിടുക.

## ചിത്രശാല

File:Halpe porus – Bispot Banded Ace UP.jpg|വെള്ളവരയൻ ശരവേഗൻ
File:Halpe porus – Bispot Banded Ace UN.jpg|വെള്ളവരയൻ ശരവേഗൻ

## അവലംബം

## പുറം കണ്ണികൾ

വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:തുള്ളൻ ചിത്രശലഭങ്ങൾ
എ.സി. മൊയ്തീൻ

കേരളത്തിലെ സി.പി.ഐ.(എം) നേതാക്കളിലൊരാളും മുൻ സംസ്ഥാന തദ്ദേശസ്വയംഭരണ വകുപ്പ് മന്ത്രിയുമാണ് **എ.സി. മൊയ്തീൻ**.

## ജീവിതരേഖ

### രാഷ്ട്രീയ ജീവിതം
ഇടതുപക്ഷ വിദ്യാർത്ഥി പ്രസ്ഥാനമായ എസ്.എഫ്.ഐ. യിലൂടെ പൊതുരംഗത്ത് പ്രവർത്തിച്ച് തുടങ്ങിയ മൊയ്തീൻ, സി.പി.ഐ.(എം) തെക്കുംകര ലോക്കൽ സെക്രട്ടറി, വടക്കാഞ്ചേരി ഏരിയ കമ്മിറ്റി സെക്രട്ടറി, കെ.എസ്.വൈ.എഫ് വടക്കാഞ്ചേരി ബ്ലോക്ക് സെക്രട്ടറി തുടങ്ങിയ സ്ഥാനങ്ങൾ വഹിച്ചിട്ടുണ്ട്.  

2004-ൽ വടക്കാഞ്ചേരി ഉപതെരഞ്ഞെടുപ്പിൽ അന്നത്തെ കേരളാ വൈദ്യുതി മന്ത്രിയായിരുന്ന കെ.മുരളീധരനെ  തോൽപ്പിച്ചതോടെ  മൊയ്തീൻ സംസ്ഥാന രാഷ്ട്രീയത്തിൽ ശ്രദ്ധേയനായി. 2011-ൽ സി.പി.ഐ.(എം) തൃശ്ശർ ജില്ലാ സെക്രട്ടറിയായി തെരഞ്ഞെടുക്കപ്പെട്ടിട്ടുണ്ട്. 2016-ൽ കുന്നംകുളം നിയമസഭാമണ്ഡലത്തിൽ നിന്ന് 7,734 വോട്ടുകളുടെ ഭൂരിപക്ഷത്തിൽ വിജയിച്ച മൊയ്തീൻ തുടർന്ന് പിണറായി വിജയൻ മന്ത്രിസഭയിൽ സഹകരണം, ടൂറിസം എന്നീ വകുപ്പുകളുടെ ചുമതലയുള്ള മന്ത്രിയായി. ഇ.പി. ജയരാജൻ രാജിവച്ചതിനെത്തുടർന്നുണ്ടായ മന്ത്രിസഭാ പുനഃസംഘടനയിലാണ് അദ്ദേഹത്തിന് വ്യവസായം, കായികം എന്നീ വകുപ്പുകൾ ലഭിച്ചത്. സഹകരണം, ടൂറിസം എന്നീവകുപ്പകളുടെ മന്ത്രിയായി 25-5-2016 മുതൽ 21-11-2016 വരെ പ്രവർത്തിച്ചിരുന്നു.

### അധികാരസ്ഥാനങ്ങൾ
* രണ്ടുവർഷക്കാലത്തോളം തൃശ്ശൂർ ജില്ലയിലെ തെക്കുംകര പഞ്ചായത്ത് പ്രസിഡണ്ടായി പ്രവർത്തിച്ചു. 
* 2004 മുതൽ 2011 വരെ തൃശ്ശൂർ ജില്ലയിലെ വടക്കാഞ്ചേരി മണ്ഡലത്തെ പ്രതിനിധീകരിച്ച് കേരളാ നിയമസഭാംഗമായി പ്രവർത്തിച്ചു.

## തിരഞ്ഞെടുപ്പുകൾ

* (1) 2004-ൽ വി. ബാലറാം രാജിവെച്ചതിനുശേഷം നടന്ന വടക്കാഞ്ചേരി ഉപതിരഞ്ഞെടുപ്പ്

## കുടുംബം
ചിയാമു, ഫാത്വിമ ബീവി എന്നിവരുടെ മകനായി തൃശ്ശൂർ ജില്ലയിലെ വടക്കാഞ്ചേരിക്കടുത്ത്  കല്ലമ്പാറയിൽ 1956 ഏപ്രിൽ  18ന്  ജനിച്ചു. ഭാര്യ  ഉസൈമ ബീവി. ഒരു മകൾ

## പുറത്തേക്കുള്ള കണ്ണികൾ
## അവലംബം


വർഗ്ഗം:1956-ൽ ജനിച്ചവർ
വർഗ്ഗം:ഏപ്രിൽ 18-ന് ജനിച്ചവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:ഉപതിരഞ്ഞെടുപ്പിൽകൂടി നിയമസഭാംഗമായവർ
വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭയിലെ മന്ത്രിമാർ
വർഗ്ഗം:കേരളത്തിലെ വ്യവസായവകുപ്പ് മന്ത്രിമാർ
വർഗ്ഗം:കേരളത്തിലെ കായികവകുപ്പ് മന്ത്രിമാർ
വർഗ്ഗം:കേരളത്തിലെ സഹകരണവകുപ്പ് മന്ത്രിമാർ
വർഗ്ഗം:കേരളത്തിലെ ടൂറിസംവകുപ്പ് മന്ത്രിമാർ
വർഗ്ഗം:കേരളത്തിലെ തദ്ദേ​ശ സ്വയംഭരണം വകുപ്പ് മന്ത്രിമാർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
രാജീവ് രവി

ഒരു ഇന്ത്യൻ ഛായാഗ്രാഹകനും നിർമാതാവും സംവിധായകനുമാണ് **രാജീവ് രവി** (ജനനം 1973). 2013ലെ അന്നയും റസൂലും എന്ന ചിത്രത്തിലൂടെ സംവിധായകനായി അരങ്ങേറി.

## ജീവിതരേഖ
1973 ഫെബ്രുവരി 15ന് ജനിച്ചു. കൊച്ചി കടവന്ത്ര സ്വദേശിയാണ്. പൂനെ ഫിലിം ഇൻസ്റ്റിറ്റ്യൂട്ടിൽ നിന്നും ബിരുദം നേടി.  പ്രമുഖ ചലച്ചിത്രസംവിധായകയും നടിയുമായ ഗീതു മോഹൻദാസിനെ വിവാഹം ചെയ്തു. ഒരു മകളുണ്ട്. ലയേഴ്സ് ഡൈസ് എന്ന ചിത്രത്തിന് മികച്ച ചായാഗ്രാഹകനുള്ള ദേശീയപുരസ്കാരം ലഭിച്ചു.
## ചലച്ചിത്രങ്ങൾ
### ചായാഗ്രാഹകനായി
*ലയേഴ്സ് ഡൈസ്
*ഗാങ്സ് ഓഫ് വാസിപൂർ
*മൺസൂണ് ഷൂട്ടൗട്ട് (2013)
*5 സുന്ദരികൾ
* ബോംബെ ടാക്കീസ്
*ഇവൻ മേഘരൂപൻ
*99
*ഗുലാൽ
*ദേവ്.ഡി
*മുംബൈ കട്ടിങ്
*സീതാ കല്യാണം
*നോ സ്മോക്കിങ്
*ക്ലസ്മേറ്റ്സ്
*രസികൻ
*ചക്രം
*ചാന്ദിനി ബാർ

### സംവിധായകനായി
*അന്നയും റസൂലും (2013)‌
*ഞാൻ സ്റ്റീവ് ലോപസ് (201൪)‌
*കമ്മട്ടിപ്പാടം (2016)
*കുറ്റവും ശിക്ഷയും (2022)
*തുറമുഖം (2023)

### സഹ നിർമാതാവായി
*ഐ. ഡി
## പുരസ്കാരങ്ങൾ
*മികച്ച ചായാഗ്രാഹകനുള്ള ദേശീയപുരസ്കാരം (ലയേഴ്സ് ഡൈസ്)
*മികച്ച ചായാഗ്രാഹകനുള്ള ഫിലിംഫെയർ അവാർഡ് (2010-ദേവ് ഡി)
## അവലംബം

*http://www.hindu.com/mp/2009/02/07/stories/2009020753910600.htm 
## പുറം കണ്ണികൾ
* 
* 
* 
* Fujifilm Exposure magazine 
* Interview Pune Mirror 

വർഗ്ഗം:1973-ൽ ജനിച്ചവർ
വർഗ്ഗം:ഫെബ്രുവരിയിൽ ജനിച്ചവർ
വർഗ്ഗം:ഫെബ്രുവരി 15-ന് ജനിച്ചവർ
വർഗ്ഗം:ഇന്ത്യൻ ചലച്ചിത്ര ഛായാഗ്രാഹകർ
വർഗ്ഗം:മികച്ച ഛായാഗ്രാഹകനുള്ള ദേശീയ ചലച്ചിത്ര പുരസ്കാരം ലഭിച്ചവർ
വർഗ്ഗം:മലയാളചലച്ചിത്ര ഛായാഗ്രാഹകർ
സിന്റൽ ദ ഗെയിം

സിന്റൽ എന്ന ചലച്ചിത്രത്തിനെ അടിസ്ഥാനമാക്കിയിട്ടുള്ള ബ്ലെൻഡർ ഗെയിമാണ് **സിന്റൽ ദ ഗെയിം**. 2010ൽ ബ്ലെൻഡർ ഫൗണ്ടേഷൻ പുറത്തിറക്കിയ ചലച്ചിത്രമാണ് സിന്റൽ. ബാല്യകാല സുഹൃത്തായ ഒരു വ്യാളിയെ അന്വേഷിച്ച് യാത്ര പോവുന്ന സിന്റൽ എന്ന പെൺകുട്ടിയാണ് ഈ ഗെയിമിന്റേയും ആധാരമാക്കിയ ചലച്ചിത്രത്തിന്റേയും ഇതിവൃത്തം.

അന്വേഷണത്തിനിടയിൽ സിന്റൽ ഗാർവേ എന്ന പ്രദേശത്തെത്തുന്നു. സിന്റൽ ഗാർവേ പ്രദേശവാസികളെ അവിടുത്തെ ദുഷ്ടന്മാരായ കാവൽക്കാർക്കെതിരെ സംഘടിപ്പിക്കുന്നു. ഗാർവേയിലൂടെയുള്ള സിന്റലിന്റെ യാത്രയാണ് ഈ ഗെയിമിലുള്ളത്.

## സാങ്കേതികം
പൈത്തൺ സ്ക്രിപ്റ്റുകളുപയോഗിച്ചാണ് സിന്റൽ ദ ഗെയിമിൽ നിർമ്മിത ബുദ്ധി, തലങ്ങൾ, കഥാപാത്രങ്ങളുടെ സ്ഥാനം എന്നിവ കൈകാര്യം ചെയ്യുന്നത്. ഇവയിൽ ചിലതെല്ലാം ബ്ലെൻഡർ ഫൗണ്ടേഷന്റെ തന്നെ യോ ഫ്രാങ്കീ! എന്ന ഗെയിമിനു വേണ്ടി എഴുതപ്പെട്ടതാണ്. ബ്ലെൻഡർ ഉപയോക്താക്കൾക്ക് ഈ ഗെയിമിലേക്ക് തലങ്ങൾ കൂട്ടിച്ചേർക്കാം. .ബ്ലെൻഡ് ഫയൽ ഫോർമാറ്റിലുള്ള തലങ്ങളാണ് കൂട്ടിച്ചേർക്കാനാവുക.

## തലങ്ങൾ

മൂന്നു തലങ്ങളാണ് ഈ കളിയിലുള്ളത്. ആദ്യ തലമാണ് തുറമുഖം. കപ്പൽ കാവൽക്കാരോട് ഏറ്റുമുട്ടി ഒരു പ്രത്യേക പെട്ടി സ്വന്തമാക്കുക എന്നതാണ് ഈ ഘട്ടത്തിലെ ലക്ഷ്യം. ശേഷം സിന്റൽ യാത്ര തുടരുകയും ഗുഹാ മുഖ തലത്തിലെത്തുകയും ചെയ്യുന്നു. ഈ തലത്തിൽ ഒരു പസിൽ നിർദ്ധാരണം ചെയ്യുകയും ഗുഹാ കാവൽക്കാരനെ പരാജയപ്പെടുത്തുകയും വേണം. അവസാന തലമാണ് മരുഭുമി. മരുഭൂമിയിൽ ഭീമൻ ഒച്ചുകളെ പരാജയപ്പെടുത്തുക എന്നതാണ് ലക്ഷ്യം.

## അനുമതി
ഗെയിമിലെ ചിത്രങ്ങൾ, മോഡലുകൾ, ലോജിക് എന്നിവ ക്രിയേറ്റീവ് കോമൺസ് ആട്രിബൂഷൻ 3.0 അൺപോർട്ടഡ് അനുമതി പ്രകാരമാണ് നൽകിയിട്ടുള്ളത്. എന്നാൽ പൈത്തൺ സ്ക്രിപ്റ്റുകൾ ഗ്നു ജിപിഎൽ അനുമതി പ്രകാരമാണ് പ്രസിദ്ധീകരിച്ചിരിക്കുന്നത്.

## അവലംബം

## പുറം കണ്ണികൾ
* 

വർഗ്ഗം:ഓപൺ സോഴ്സ് ഗെയിമുകൾ
ഹിപ്പോപ്പൊട്ടാമസ് ഗോർഗോപസ്

നീർക്കുതിരകളുടെ മൺ മറഞ്ഞു പോയ ഒരു ഉപവർഗം ആണ് **ഹിപ്പോപ്പൊട്ടാമസ് ഗോർഗോപസ്**. ഹിമയുഗത്തിന് തൊട്ട് മുൻപ്പ് ആണ് ഇവയ്ക്ക് വംശനാശം സംഭവിച്ചത് . ആഫ്രിക്ക ആണ് ജന്മദേശം എങ്കിലും ഇവ യൂറോപിലേക്ക് ദേശാന്തരഗമനം നടത്തുകയുണ്ടായി ഇവിടെ നിന്നും ആണ് ആദ്യ ഫോസ്സിൽ  കിട്ടിയിടുള്ളതും.

 
## അവലംബം

* **Petronio**, C. (1995): Note on the taxonomy of Pleistocene hippopotamuses. *Ibex* **3**: 53-55. PDF fulltext 

വർഗ്ഗം:മൺ മറഞ്ഞു പോയ നീർക്കുതിരകൾ
ഹിപ്പോപ്പൊട്ടാമസ് മേജർ

ഹിപ്പോപ്പൊട്ടാമസ് ഉപവർഗത്തിൽ പെട്ട മൺ മറഞ്ഞു പോയ വലിയ ഒരു സസ്തനിയാണ് **ഹിപ്പോപ്പൊട്ടാമസ് മേജർ**. പ്ലീസ്റ്റോസീൻ കാലഘട്ടത്തിൽ ആണ് ഇവ ജീവിച്ചിരുന്നത്. യൂറോപ്പ് , ഗ്രേറ്റ് ബ്രിട്ടൺ എന്നിവിടങ്ങളിൽ നിന്നും ആണ് ഫോസ്സിൽ  കിട്ടിയിടുള്ളത്.
 

## അവലംബം

വർഗ്ഗം:മൺ മറഞ്ഞു പോയ നീർക്കുതിരകൾ
ഹിപ്പോപ്പൊട്ടാമസ് മൈനർ

ഹിപ്പോപ്പൊട്ടാമസ് ഉപവർഗത്തിൽ പെട്ട മൺ മറഞ്ഞു പോയ ഒരു സസ്തനിയാണ് **സൈപ്രസ് കുള്ളൻ ഹിപ്പോപ്പൊട്ടാമസ്** അഥവാ **ഹിപ്പോപ്പൊട്ടാമസ് മൈനർ**. സൈപ്രസ് ആണ് ഇവയുടെ ജന്മദേശം. പ്ലീസ്റ്റോസീൻ കാലഘട്ടത്തിൽ ആണ് സൈപ്രസ്സിൽ ഇവ ഉരുത്തിരിഞ്ഞത്.

## അവലംബം

വർഗ്ഗം:മൺ മറഞ്ഞു പോയ നീർക്കുതിരകൾ
കുള്ളൻ നീർക്കുതിര

പടിഞ്ഞാറൻ ആഫ്രിക്കയിലെ ചതുപ്പുകളിൽ മാത്രം കണ്ടുവരുന്ന ചെറിയ ഇനം നീർക്കുതിരകളാണ് കുള്ളൻ നീർക്കുതിരകൾ . ഇന്ന് ജീവിച്ചിരിക്കുന്ന രണ്ട് നീർക്കുതിര ഉപവർഗങ്ങളിൽ ഒന്നാണ് ഇത്. പ്രധാനമായും ലൈബീരിയയിലും ,  സീറാ ലിയോൺ , ഗിനി , ഐവറി കോസ്റ്റ് എന്നിവിടങ്ങളിൽ ചെറിയ പറ്റങ്ങളും കണ്ടു വരുന്നു. ഐ.യു.സി.എൻ കണക്ക് പ്രകാരം വംശനാശത്തിന്റെ വക്കിൽ ആണ് ഇവ , ഏകദേശം 3000 എണ്ണം മാത്രമേ ഇനി കാടുകളിൽ ബാക്കി ഉള്ളൂ .

File:Pygmy Hippopotamus Skull.jpg|Skull of a pygmy hippopotamus
File:ZooPygmyHippo.jpg|A pygmy hippopotamus resting at Louisville Zoo
File:Pygmy Hippopotamus with the young.jpg
File:Pygmy hippopotamus pair.jpg


## അവലംബം

വർഗ്ഗം:നീർക്കുതിരകൾ
വർഗ്ഗം:ലൈബീരിയയിലെ സസ്തനികൾ
വർഗ്ഗം:സീറാ ലിയോണിലെ സസ്തനികൾ
സിന്ദൂരച്ചെപ്പ് (ചലച്ചിത്രം)

അഞ്ജനയുടെ ബാനറിൽ യൂസഫലി കേച്ചേരി നിർമ്മിച്ച മലയാളചലചിത്രമാണ് **സിന്ദൂരച്ചെപ്പ്**.  ഇതിഹാസ് റിലീസ് വിതരണം ചെയ്ത ഈ ചലച്ചിത്രം 1971 നവംബർ 26-ന് കേരളത്തിൽ പ്രദർശിപ്പിച്ചു തുടങ്ങി.

## അഭിനേതാക്കൾ
*മധു	
*ജയഭാരതി
*പ്രേമ	
*ശങ്കരാടി
*ശോഭ	
*ടി.എസ്. മുത്തയ്യ	
*പറവൂർ ഭരതൻ	
*ഫിലോമിന
*പ്രേംജി	
*ടി.പി. രാധാമണി	
*തൊടുപുഴ രാധാകൃഷ്ണൻ

## പിന്നണിഗായകർ
*കെ.ജെ. യേശുദാസ്
*പി. മാധുരി 
*പി. സുശീലാദേവി

## അണിയറയിൽ
*സംവിധാനം - മധു
*നിർമ്മാണം - യൂസഫലി കേച്ചെരി
*ബാനർ - അഞ്ജനാ ഫിലിംസ്
*കഥ, തിരക്കഥ, സംഭാഷണം - യൂസഫലി കേച്ചേരി
*ഗാനരചന - യൂസഫലി കേച്ചേരി
*സംഗീതം - ജി. ദേവരാജൻ
*ഛായഗ്രഹണം - യു. രാജഗോപൽ
*ചിത്രസംയോജനം - ജി. വെങ്കിട്ടരാമൻ
*കലാസംവിധാനം - എസ്. കൊന്നനാട്ട്
*ദിസൈൻ - ഭരതൻ
*വിതരണം ‌- ഇംതിഹാസ് റിലീസ്

## ഗാനങ്ങൾ
*ഗാനരചന - യൂസഫലി കേച്ചേരി
*സംഗീതം - ജി. ദേവരാജൻ

## അവലംബം

## പുറത്തേക്കുള്ള കണ്ണികൾ
*ഇന്റ്ർനെറ്റ് മൂവി ഡേറ്റാബേസിൽ നിന്ന് സിന്ദൂരച്ചെപ്പ്

വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:മധു-ജയഭാരതി ജോഡി
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:യൂസഫലി കച്ചേരിയുടെ ഗാനങ്ങൾ
വർഗ്ഗം:യൂസഫലി- ദേവരാജൻ ഗാനങ്ങൾ
വർഗ്ഗം:മധു സംവിധാനം ചെയ്ത ചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
ഇറാനി (ഇന്ത്യ)

ഇറാനിലെ യസ്ദ്, കെർമാൻ മേഖലകളിൽനിന്ന് അറബ് അധിനിവേശത്തിനു ശേഷമുണ്ടായ വ്യാപകമായ മതപീഡനങ്ങളെ ഭയന്ന് 16 - 19_ആം നൂറ്റാണ്ടുകളിൽ  ഇന്ത്യയിലേക്ക്‌  കുടിയേറിയ സൊറോസ്ട്രിയൻ മതവിശ്വാസികളാണ് **ഇറാനികൾ** എന്നറിയപ്പെടുന്നത് . അവിടങ്ങളിൽ പ്രചാരത്തിലുണ്ടായിരുന്ന ദാരി(പേർഷ്യന്റെ ഒരു വകഭേദം) ഭാഷയാണ് ഇവർ ഉപയോഗിച്ചിരുന്നത്. ഇവർ നേരത്തെതന്നെ (7_ആം നൂറ്റാണ്ടിൽ)  ഇന്ത്യയിലെത്തിയ  സൊറോസ്ട്രിയരായ പാർസികളുമായി സാംസ്കാരികമായും സാമൂഹികമായും വ്യത്യസ്തത പുലർത്തിയിരുന്നു. പ്രധാനമായും ഖാജർ(Qajar) സാമ്രാജ്യത്തിന്റെ (1794 - 1925) ഭരണകാലത്താണ് പലായനം നടന്നത്. ഇന്ത്യയിൽ മുംബൈ, അഹമ്മദാബാദ് നഗരങ്ങളിലും സമീപപ്രദേശങ്ങളിലുമായി ഇറാനികൾ ജീവിക്കുന്നു.

## അവലംബം

വർഗ്ഗം:ആവശ്യത്തിന് അവലംബമില്ലാത്ത ലേഖനങ്ങൾ
വർഗ്ഗം:ഇന്ത്യയിലെ ജനവിഭാഗങ്ങൾ
വർഗ്ഗം:സൊറോസ്ട്രിയൻ മതം
കഷായം

ആയുർവേദ ഔഷധതരമാണ് **കഷായം**. വിവിധ ഔഷധങ്ങൾ കഷായ നിർമ്മാണത്തിനായി ഉപയോഗിക്കുന്നു.
അരിയന്നൂർ

തൃശ്ശൂർ ജില്ലയിൽ കുന്നംകുളം താലൂക്കിൽ സ്ഥിതിചെയ്യുന്ന ഒരു ഗ്രാമമാണ് അരിയന്നൂർ.

ഗുരുവായൂർ ശ്രീകൃഷ്ണ കോളേജിന്റെ ആസ്ഥാനാമാണു അരിയന്നൂർ. പുരാവസ്തു വകുപ്പിന്റെ സംരക്ഷണയിലുള്ള കുടക്കല്ല്,. മുനിമട മുതലായവ ജൈനമതസ്വാധീനത്തിന്റെ ഭൂതകാലം വിളിച്ചോതുന്നവയാണ്.

പ്രാക് ഹിന്ദു സമൂഹത്തിനെ സ്ത്രൈണദേവതാ സങ്കല്പമായിരുന്ന അരിയ കന്നിയിൽ നിന്നാണു സ്ഥലനമം ഉത്ഭവിച്ചതെന്നും അതല്ല ഗ്രാമ ദേവതയായ ഹരികന്യാ - വിഷ്ണുമായ - ഭഗവതിയുടെ ആസ്ഥാനം ഹരികന്യകാപുരമാണു വാമൊഴിയിലൂടെ അരികന്നിയൊരും പിന്നീട് അരിയന്നൂരും ആയതെന്നും പറയപ്പെടുന്നു.

ചരിത്രത്തുലേക്കു കടന്നാൽ തന്നെ സമ്പന്നമായ പൈതൃകം ഉള്ളതാണു അരിയന്നൂരും ഇവിടുത്തെ ക്ഷേത്രവും ഹരികന്യാ ക്ഷേത്രം .പന്നിയൂർ ഗ്രാമത്തിന്റെ കീഴിൽ ഉപഗ്രാമമായിരുന്ന അരിയന്നൂർ ,പിന്നീട് ചരിത്ര പസിദ്ധമായ പന്നിയൂരിന്റെ അധഃപതനത്തിനു ശേഷം ,ശുകപുരം ഗ്രാമത്തിന്റെ കീഴ്ഘടമായിത്തീർ ന്നു എന്ന് തന്റെ ചന്ദ്രോത്സവം വ്യാഖ്യാനത്തിൽ ആദരേടത്ത് നീലകണ്0ൻ ഭട്ടതിരിപ്പാട് അഭിപ്രായപ്പെട്ടിട്ടുണ്ട്.

മദ്ധ്യകാലത്തെ സുപ്രസിദ്ധമണിപ്രവാളകാവ്യമാണു ചന്ദ്രോത്സവം .പതിനാലാം നൂറ്റാണ്ടിൽ രചികപ്പെട്ടിട്ടുള്ള ഈ കൃതിയിൽ കവി തട്ടത്തമ്മയായി കണ്ടു വണങ്ങുന്നത് അരിയന്നൂർ ഭഗവതിയെയാണു.ചന്ദ്രോത്സവം ഒന്നാം സർ ഗ്ഗം നാലാം ശ്ലോകം നോക്കുക

നിഗമവിടപിശാഖാലംബിനീ സല്ഫലാപ്ത്യാ
സുകൃതികളെ വിദൂരസ്ഥാനപി പ്രീണയന്തീ
അനവധിതരമൂലാ കാംക്ഷിതം കല്പവല്ലീ
ദിശതു ഹരികുമാരീമന്ദിരാവാസിനീ ന: 

വേദമാകുന്ന മരത്തിന്റെ ശാഖയെ ആലംബിച്ചതും , സൽഫലങ്ങൾ നല്കി ദൂരെവാസികളാണെങ്കിൽ പോലും സുകൃതികളെ സന്തോഷിപ്പിക്കുന്നതും അനവധി മൂലങ്ങളോടുകൂടിയതും, അരിയന്നൂർ ക്ഷേത്രത്തിൽ സ്ഥിതി ചെയ്യുന്നതും ആയ ആ കല്പലത നമുക്കു കാംക്ഷിതം സാധിച്ചു തരട്ടെ.

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ

അരിയന്നൂരിലെ പ്രശസ്തർ

പ്രൊഫസർ നാരായണമേനോൻ (സാഹിത്യം)
വേശപ്പൻ (ചെണ്ട)
പി ആർ എൻ നമ്പീശൻ (രാഷ്ടീയം)
അരിയന്നൂർ ഉണ്ണിക്കൃഷ്ണൻ(അക്ഷരശ്ലോകം)
വിനോദ് ഗുരുവായൂർ (സിനിമ)
അമാന്റിയ മസ്കാരിയ

അമാന്റിയ കുടുംബത്തിൽ പെട്ട ഒരു കുമിളാണ് **അമാന്റിയ മസ്കാരിയ**.ഒരു ലഹരി പദാർത്ഥമായി പണ്ട് മുതലേ ഉപയോഗിച്ചു വന്നിരുന്നു.

വർഗ്ഗം:കാൾ ലിനേയസ് നാമകരണം ചെയ്തവ
വർഗ്ഗം:എൻതിയൊജെൻ
ജാനിസ്സറി

ഓട്ടോമൻ സുൽത്താന്റെ ഗാർഹിക സേന, അംഗരക്ഷകർ, യൂറോപ്പിലെ ആദ്യത്തെ ആധുനിക സൈന്യം എന്നിവ രൂപീകരിച്ച കാലാൾപ്പട യൂണിറ്റുകളായിരുന്നു **ജാനിസ്സറികൾ** (Janissaries). (ഓട്ടോമൻ ടർക്കിഷ്: يڭيچرى yeñiçeri [jeniˈtʃeɾi], അതായത് "പുതിയ സൈനികൻ"). പുതിയ പട്ടാളക്കാർ എന്നാണ് പഴയ റ്റുർക്കി ഭാഷയിൽ അർത്ഥം. മുറാദ് ഒന്നാമന്റെ (1362–1389) ഭരണകാലത്താണ് ഈ സൈന്യം സ്ഥാപിതമായത്.

ദേവ്ഷിർമേ സമ്പ്രദായത്തിലൂടെ യോഗ്യതയുള്ള സൈന്യ വിഭാഗം ആയി ജാനിസറികൾ ആരംഭിച്ചു, അതിലൂടെ ചെറുപ്പക്കാരായ ക്രിസ്ത്യൻ ആൺകുട്ടികളെ, പ്രത്യേകിച്ച് അൽബേനിയക്കാർ, ബോസ്നിയക്കാർ, ബൾഗേറിയക്കാർ, ഗ്രീക്കുകാർ, സെർബികൾ എന്നിവരെ ബാൽക്കണിൽ നിന്ന് എടുത്ത് ഇസ്ലാം മതം സ്വീകരിച്ച് ഓട്ടോമൻ സൈന്യത്തിൽ ഉൾപ്പെടുത്തി.കർശനമായ അച്ചടക്കവും ക്രമവും അനുസരിച്ചുള്ള ആന്തരിക ഐക്യത്തിന് അവർ പ്രശസ്തരായി. സാധാരണ അടിമകളിൽ നിന്ന് വ്യത്യസ്തമായി അവർക്ക് പതിവ് ശമ്പളം നൽകി. സുൽത്താനോടുള്ള അവരുടെ പൂർണ വിശ്വസ്തത പ്രതീക്ഷിച്ച് 40 വയസ്സ് വരെ വിവാഹം കഴിക്കുകയോ കച്ചവടത്തിൽ ഏർപ്പെടുകയോ ചെയ്യുന്നത് നിരോധിച്ചിരുന്നു. പതിനേഴാം നൂറ്റാണ്ടോടെ, ഓട്ടോമൻ സൈന്യത്തിന്റെ വലുപ്പത്തിൽ ഗണ്യമായ വർധനവുണ്ടായതിനാൽ, സൈനികരുടെ തുടക്കത്തിൽ കർശനമായ നിയമന നയം അയച്ചു.സിവിലിയൻ‌മാർ‌ അതിലേക്ക്‌ പ്രവേശിച്ചത്‌ അവർ‌ക്ക് നൽ‌കിയ മെച്ചപ്പെട്ട സാമൂഹിക സാമ്പത്തിക നിലയിൽ‌ നിന്നും പ്രയോജനം നേടാനാണ്. തന്മൂലം, സൈനികർക്ക് ക്രമേണ സൈനിക സ്വഭാവം നഷ്ടപ്പെട്ടു. ഒരു പ്രക്രിയയ്ക്ക് വിധേയമായി, 'സാധാരണപൗരൻ' എന്ന് വിശേഷിപ്പിക്കപ്പെട്ടു.

ആദ്യകാലങ്ങളിൽ ജാനിസറികൾ വളരെ ശക്തമായ ഒരു സൈനിക യൂണിറ്റായിരുന്നു, എന്നാൽ പടിഞ്ഞാറൻ യൂറോപ്പ് അതിന്റെ സൈനിക സംഘടനാ സാങ്കേതികവിദ്യ നവീകരിച്ചതോടെ, എല്ലാ മാറ്റങ്ങളെയും ചെറുക്കുന്ന ഒരു പിന്തിരിപ്പൻ ശക്തിയായി ജാനിസറികൾ മാറി. ക്രമേണ ഓട്ടോമൻ സൈനികശക്തി കാലഹരണപ്പെട്ടു. പക്ഷേ ജാനിസറിമാർക്ക് അവരുടെ പൂർവികർ ഭീഷണി നേരിടുന്നുവെന്ന് തോന്നിയപ്പോൾ, അല്ലെങ്കിൽ പുറത്തുനിന്നുള്ളവർ അവരെ നവീകരിക്കാൻ ആഗ്രഹിച്ചു. അല്ലെങ്കിൽ കുതിരപ്പടയാളികൾ അവരെ കീഴടക്കിയേക്കാം എന്നുള്ളതിനാൽ അവർ കലാപത്തിലേയ്ക്ക് ഉയർന്നു. കലാപങ്ങൾ ഇരുവശത്തും അക്രമാസക്തമായിരുന്നു, പക്ഷേ ജാനിസറികൾ അടിച്ചമർത്തപ്പെടുമ്പോൾ, ഓട്ടോമൻ സൈനികശക്തിക്ക് പടിഞ്ഞാറുമായി ബന്ധപ്പെടാൻ വളരെ വൈകിയിരുന്നു.1826-ൽ സുൽത്താൻ മഹ്മൂദ് രണ്ടാമൻ ഈ സൈന്യ വിഭാഗം നിർത്തലാക്കി. അതിൽ 6,000 അല്ലെങ്കിൽ അതിൽ കൂടുതൽ പേർ വധിക്കപ്പെട്ടു.
## അവലംബം

## ബാഹ്യ ലിങ്കുകൾ

* History of the Janissary Music
* Janissary section on German-language website about Ottoman empire  (not yet exploited) 
* "Janissary," ''Encyclopedia Britannica''

വർഗ്ഗം:ഓട്ടമൻ സാമ്രാജ്യം
കെ.വി. ആനന്ദ്

ഒരു ഇന്ത്യൻ ഛായാഗ്രാഹകനും സംവിധായകനുമാണ് **കെ.വി. ആനന്ദ്** (ജനനം 1966).

## ജീവിതരേഖ
1966 ഒക്ടോബർ 30ന് ചെന്നൈയിൽ വെങ്കിടേശന്റെയും അനസൂയയുടെയും മകനായി ജനിച്ചു. ഡി. ജി വൈഷ്ണവ് കോളേജിൽ നിന്നും ബിരുദം നേടി.
## കരിയർ
### ഫോട്ടോ ജേർണലിസ്റ്റായി
ഇന്ത്യ ടുഡേ, കൽകി തുടങ്ങിയ മാസികകളിലും പ്രമുഖ പത്രങ്ങളിലും ഫ്രീലാൻസ് ഫോട്ടോഗ്രാഫറായിരുന്നു. നിരവിധി പ്രമുഖരുടെ ചിത്രങ്ങൾ പകർത്തിയിട്ടുണ്ട്. നാളുകൾക്കകം ആനന്ദിന്റെ ചിത്രങ്ങൾ 200ൽ അധികം മാഗസിനുകളുടെ കവർ പേജിൽ വന്നു. പിന്നീട് ഇന്ത്യ ടുഡെയുടെ ഫോട്ടോ ജേർണലിസ്റ്റായി.
### ഛായാഗ്രാഹകനായി
ഛായാഗ്രാഹകനായ പി.സി. ശ്രീറാമിന്റെ സഹ ഛായാഗ്രാഹകനായി തുടങ്ങി. സഹ ഛായാഗ്രാഹകനായി ഗോപുര വാസലിലേ, അമരൻ, മീര, ദേവർ മകൻ, തിരുടാ തിരുടാ തുടങ്ങിയ ചിത്രങ്ങളിൽ ജോലി ചെയ്തു. തേന്മാവിൻ കൊമ്പത്ത് എന്ന ചിത്രത്തിന്റെ ഛായാഗ്രാഹകൻ ആനന്ദായിരുന്നു. തന്റെ അരങ്ങേറ്റ ചിത്രത്തിൽ തന്നെ മികച്ച ഛായാഗ്രാഹകനുള്ള ദേശീയപുരസ്കാരം സ്വന്തമാക്കി. ഛായാഗ്രാഹകനായ ആദ്യ തമിഴ് ചിത്രം കടൽ ദേശം ആണ്. പ്രിയദർശൻ, എസ്. ശങ്കർ എന്നിവരോടൊപ്പം ജോലി ചെയ്തു. തമിഴ്, തെലുഗു, ഹിന്ദി, മലയാളം തുടങ്ങിയ ഭാഷകളിലായി 14 ചിത്രങ്ങളിൽ ഛായാഗ്രാഹകനായി ജോലി ചെയ്തു.
### സംവിധായകനായി
ശ്രീകാന്ത്, ഗോപിക, പൃഥ്വിരാജ് എന്നിവർ അഭിനയിച്ച കനാ കണ്ടേൻ എന്ന തമിഴ് ചലച്ചിത്രത്തിലൂടെ സംവിധായകനായി അരങ്ങേറ്റം കുറിച്ചു. സൂര്യ, തമന്ന ഭാട്ടിയ എന്നിവർ അഭിനയിച്ച അയൺ ആണ് രണ്ടാമത്തെ ചിത്രം. ഈ ചിത്രം വൻ വിജയമായി. മികച്ച സംവിധായകനുള്ള എഡിസൺ അവാർഡ് ലഭിച്ചു. 2014ൽ രജനീകാന്ത് അഭിനയിക്കുന്ന ഒരു ചലച്ചിത്രം സംവിധാനം ചെയ്യുന്നത് കെ.വി. ആനന്ദാണ്.
## ചലച്ചിത്രങ്ങൾ
### ഛായാഗ്രാഹകനായി
*ശിവാജി , ദി ബോസ്
*ചെല്ലമേ
*ദ ലെജെന്റ് ഓഫ് ഭഗത് സിങ്
*മുതൽവൻ
*നേർക്കു നേർ
*കാതൽ ദേശം
*മിന്നാരം (1997)
*തേന്മാവിൻ കൊമ്പത്ത് (1994)
* ജോഷ് (ഹിന്ദി ചലച്ചിത്രം)

### സംവിധായകനായി

## പുരസ്കാരങ്ങൾ
*മികച്ച ഛായാഗ്രാഹകനുള്ള ദേശീയ ചലച്ചിത്രപുരസ്കാരം (1995)
*മികച്ച ഛായാഗ്രാഹകനുള്ള ഫിലിംഫെയർ പുരസ്കാരം
## അവലംബം

## പുറം കണ്ണികൾ
* 

; Interviews
* in TeluguCinema.com, 2009 
* Interview in Rediff, 2005
* Interview in Chennai Online 
* Interview in The Hindu, 2005 
* Interview in TeluguCinema.com, 2007 

വർഗ്ഗം:1966-ൽ ജനിച്ചവർ
വർഗ്ഗം:ഒക്ടോബർ 30-ന് ജനിച്ചവർ
വർഗ്ഗം:ഇന്ത്യൻ ചലച്ചിത്ര ഛായാഗ്രാഹകർ
വർഗ്ഗം:മലയാളചലച്ചിത്ര ഛായാഗ്രാഹകർ
വർഗ്ഗം:മികച്ച ഛായാഗ്രാഹകനുള്ള ദേശീയ ചലച്ചിത്ര പുരസ്കാരം ലഭിച്ചവർ
അനഗാരിക ധർമപാല

ശ്രീലങ്കയിലെ ബുദ്ധ സന്ന്യാസിയും എവുത്തുകാരനുമായിരുന്നു **അംഗാരിക ധർമപാല** (Sinhala: අනගාරික ධර්මපාල; 17 സെപ്റ്റംബർ  1864 - 29 ഏപ്രിൽ 1933).  1895ൽ ശക്തമായ ആൻറി-കൊളോണിയൽ സമരമായി മാറിയിയ സിലോണിലെ മദ്യവിരുദ്ധ പ്രസ്ഥാനത്തിന് നേതൃത്വം നൽകി. 
## അവലംബം

## സ്രോതസ്സുകൾ
* 
* 
* Anagarika Dharmapala Archive at Vipassana Fellowship 
* WWW Virtual Library: ANAGARIKA DHARMAPALA  at www.lankalibrary.com
* Anagarika Dharmapala, ''The Arya Dharma'' - Free eBook
* Anagarika Dharmapala, *Return to Righteousness: A Collection of Speeches, Essays and Letters of the Anagarika Dharmapala*, ed. Ananda W.P. Guruge, The Anagarika Dharmapala Birth Centenary Committee, Ministry of Education and Cultural Affairs, Ceylon 1965
* DeVotta, Neil. "The Utilisation of Religio-Linguistic Identities by the Sinhalese and Bengalis: Towards  General Explanation". Commonwealth & Comparative Politics, Vol. 39, No. 1 (March 2001), pp.&nbsp;66–95.
* Ven. Kiribathgoda Gnanananda Thero, 'Budu Sasuna Bebala Wu Asahaya Dharma Duthayano', ''Divaina'', 17 September 2008 
* Sangharakshita, *Flame in Darkness: The Life and Sayings of Anagarika Dharmapala*, Triratna Grantha Mala, Poona 1995
* Sangharakshita, *Anagarika Dharmapala, a Biographical Sketch, and other Maha Bodhi Writings*, Ibis Publications, 2013
* Daya Sirisena, 'Anagarika Dharmapala - trail-blazing servant of the Buddha', ''Daily News'', 17 September 2004 
*  Anagarika Dharmapala A religio-cultural hero 

* Bartholomeusz, Tessa J.  1993.  "Dharmapala at Chicago : Mahayana Buddhist or Sinhala Chauvinist?"   *Museum of Faiths*.  Atlanta : Scholars Pr. 235-250.
* Gombrich, Richard F.  1988.  *Theravada Buddhism; A Social History from Ancient Benares to Modern Colombo*.  New York: Routledge and Kegan Paul.
* Harvey, Peter. 1990. *An Introduction to Buddhism: Teachings, History, and Practices*.  Cambridge: Cambridge University Press.
* Kloppenborg, Ria.  1992.  "The Anagarika Dharmapala (1864-1933) and the Puritan Pattern".    *Nederlands Theologisch Tijdschrift*, 46:4, 277-283.
* McMahan, David L. 2008. *The Making of Buddhist Modernism*.  Oxford: Oxford University Press. 91-97, 110-113.
* Obeyesekere, Gananath  1976.  "Personal Identity and Cultural Crisis : the Case of Anagārika Dharmapala of Sri Lanka."  *Biographical Process*. The Hague : Mouton.  221-252.
* Prothero, Stephen.  1996a.  "Henry Steel Olcott, Anagarika Dharmapala and the Maha Bodhi Society."  Theosophical History, 6:3, 96-106.
* Prothero, Stephen.  1996b.  The White Buddhist: The Asian Odyssey of Henry Steel Olcott.  Bloomington: Indiana University Press.
* Saroja, G V.  1992.  "The Contribution of Anagarika Devamitta Dharmapāla to the Revival of Buddhism in India."   Buddhist Themes in Modern Indian lLterature,  Madras : Inst. of Asian Studies.   27-38.
യൂസ്റ്റേക്കിയൻ നാളി

ചെവിയുടെ മധ്യഭാഗമായ മധ്യകർണ്ണത്തെ ഗ്രസനിയുമായി ബന്ധപ്പെടുത്തുന്ന കുഴലാണ് **യൂസ്റ്റേക്കിയൻ നാളി**(auditory tube or pharyngotympanic tube). പ്രായപൂർത്തിയായ ഒരു മനുഷ്യനിൽ യൂസ്റ്റേക്കിയൻ നാളിയ്ക് ഏകദേശം 35mm (3-4 cm) നീളമുണ്ട്. ബാർട്ടോലോമിയോ യൂസ്റ്റാഷി എന്ന ശരീരശാസ്ത്രവിശാരദന്റെ പേരിലാണ് ഇതറിയപ്പെടുന്നത്.
## ധർമ്മം
പൊതുവേ അടഞ്ഞുകാണപ്പെടുന്ന ഈ കുഴൽ മധ്യകർണ്ണത്തിനും അന്തരീക്ഷത്തിനുമിടയിൽ വാതകമർദ്ദം തുലനപ്പെടുത്തുന്നു. കർണ്ണപടത്തിനിരുവശവുമുള്ള വാതകമർദ്ദം സമമായി നിലനിർത്തുകയാണ്‌ ഇതുവഴി ചെയ്യുന്നത്. ആഹാരം വിഴുങ്ങുമ്പോൾ ഈ കുഴൽ തുറക്കുന്നു. ഇതിനായി ഗ്രസനിയിൽ നിന്ന് വാതകത്തെ മധ്യകർണ്ണത്തിലേയ്ക്കെത്തിക്കാൻ ഈ കുഴൽ സഹായിക്കുന്നു. ഇതുകൂടാതെ  മദ്ധ്യകർണ്ണത്തിൽ നിന്നും  അധികമുള്ള ശ്ലേഷ്മവും സ്രവങ്ങളും ഗ്രസനിയിലേയ്ക് ഒഴുക്കിക്കളയാനും യൂസ്റ്റേക്കിയൻ നാളി സഹായിക്കുന്നു. അമിതശബ്ദത്തിൽ നിന്ന് മധ്യകർണ്ണത്തെ സംരക്ഷിക്കുന്നതും ഈ കുഴലാണ്. 
## രോഗബാധ
മധ്യകർണ്ണത്തെ ബാധിക്കുന്ന വീക്കവും രോഗാണുബാധയും ഓട്ടിറ്റിസ് മീഡിയ എന്ന അസുഖവും യൂസ്റ്റേക്കിയൻ നാളിയെ ബാധിക്കുന്നു. ജലത്തിന്റേയോ വായുവിന്റേയോ മർദ്ദവ്യതിയാനം സംഭവിച്ചാൽ ബാരോട്ടിറ്റിസ് എന്ന അവസ്ഥയുണ്ടാകുന്നു. സൈനസുകളിൽ അടിക്കടിയുണ്ടാകുന്ന രോഗാണുബാധ ശ്ലേഷ്മരസത്തിന്റെ അളവ് വർദ്ധിപ്പിക്കുന്നു. ഇതും യൂസ്റ്റേക്കിയൻ കുഴലിനെ ബാധിക്കുന്നു.
## ചിത്രങ്ങൾ

File:Gray907.png|External and middle ear, opened from the front; right side.
File:Gray908.png|Horizontal section through left ear; upper half of section
File:Gray911.png|View of the inner wall of the tympanum (enlarged)
File:Gray912.png|The right membrana tympani with the hammer and the chorda tympani, viewed from within, from behind, and from above

## അവലംബം

വർഗ്ഗം:ചെവി
കേരള പീപ്പിൾസ് പാർട്ടി

കേരളത്തിലെ ഒരു രാഷ്ട്രീയ പാർട്ടിയാണ് **കേരള പീപ്പിൾസ് പാർട്ടി**. സിനിമ രംഗത്ത് സജീവമായ ദേവനാണ് ഈ പാർട്ടിയുടെ സ്ഥാപകനും നേതാവും. 

## അവലംബം

വർഗ്ഗം:കേരളത്തിലെ രാഷ്ട്രീയകക്ഷികൾ
ദേവികുളം ഉപതിരഞ്ഞെടുപ്പ്

കേരളം രൂപീകൃതമായതിനുശേഷം 1957 നടന്ന ആദ്യനിയമസഭ തിരഞ്ഞെടുപ്പിൽ ദേവികുളം നിയമസഭാമണ്ഡലം ഒരു ദ്വയാംഗ മണ്ഡലമായിരുന്നു. അവിടെ നിന്ന് സി.പി.ഐ പ്രതിനിധിയായി നിയമസഭയിലെത്തിയ റോസമ്മ പുന്നൂസ് സത്യപ്രതിഞ്ജ ചെയ്ത് കേരളത്തിലെ ആദ്യത്തെ എം.എൽ.എ. യായി. അതേസമയം തിരഞ്ഞെടുപ്പ് കേസിനെ തുടർന്ന് ഇലക്ഷൻ ട്രിബ്യൂണൽ 1957 നവംബർ 14-ന് ദേവികുളം തിരഞ്ഞെടുപ്പ് റദ്ദാക്കിയിരുന്നു. അതിനെ തുടർന്ന് 1958 മെയ് 16-ന് ഇവിടെ ഉപതിരഞ്ഞെടുപ്പ് നടന്നു.  ഉപതിരഞ്ഞെടുപ്പിലൂടെ വീണ്ടും വിജയിച്ച റോസമ്മ പുന്നൂസ് 1958 ജൂൺ 30-ന് നിയമസഭാംഗമായി സത്യപ്രതിജ്ഞ ചെയ്തു.

കേരളത്തിലെ ആദ്യത്തെ തിരഞ്ഞെടുപ്പ് കേസും ആദ്യത്തെ ഉപതിരഞ്ഞെടുപ്പുമായിരുന്നു ഇത്.

## തിരഞ്ഞെടുപ്പുകൾ

## അവലംബം

വർഗ്ഗം: കേരളത്തിലെ നിയമസഭാ ഉപതിരഞ്ഞെടുപ്പുകൾ
റെസ്ട്രിക്ഷൻ എൻഡോന്യൂക്ലിയേസ്

ന്യൂക്ലിക് അമ്ലമായ ഡിയോക്സിറൈബോന്യുക്ലിക്ക് ആസിഡ് തന്മാത്രയിൽ നിർദിഷ്ട സ്ഥലങ്ങളെ (റെസ്ട്രിക്ഷൻ സൈറ്റുകൾ) മുറിയ്ക്കുവാൻ സഹായിക്കുന്ന പ്രത്യേക എൻഡോന്യൂക്ലിയേസ് രാസാഗ്നികളാണ് റെസ്‍ട്രിക്ഷൻ എൻഡോന്യൂക്ലിയേസ്. 3000 ത്തിലധികം ഇതര രാസാഗ്നികൾ (എൻസൈം) പഠിക്കപ്പെട്ടിട്ടുള്ളതിൽ 600 ഓളം എണ്ണം വ്യാവസായികമായി ലഭ്യമാണ്.  പ്രകൃതിദത്തമായി കാണപ്പെടുന്ന റെസ്ട്രിക്ഷൻ എൻഡോന്യൂക്ലിയേയ്സുകളെ നാലുവിഭാഗമായി തിരിച്ചിരിക്കുന്നു.( (Types I, II III, and IV) ).ഇതിൽ type I രാസാഗ്നി നിർദിഷ്ട സ്ഥലങ്ങളിൽ നിന്ന് (റെസ്ട്രിക്ഷൻ സൈറ്റുകൾ) വളരെ അകലയയി DNA യെ മുറിക്കുവാൻ സഹയിക്കുന്നു. type II രസാഗ്നി റെസ്ട്രിക്ഷൻ സൈറ്റുകളിലൊ തൊട്ടടുത്തോ DNA യിൽ മുറിവുണ്ടാക്കുമ്പോൾ , Type III രാസാഗ്നികൾ നിർദിഷ്ട സ്ഥലങ്ങളിൽ നിന്ന് അല്പം മാറി DNA യെ മുറിയ്ക്കുന്നു.Type IV രാസാഗ്നികൾ മാറ്റങ്ങൾക്ക് വിധേയമായ DNA യെ മുറിയ്ക്കുവാൻ സഹായിക്കുന്നു.
## ഉദാഹരണങ്ങൾ
പ്രധാന റെസ്ട്രിക്ഷൻ എൻഡോന്യൂക്ലിയേയ്സുകൾക്ക് ഉദാഹരണങ്ങൾ ഇവയാണ്. 

Key:
 = blunt ends
N = C or G or T or A
W = A or T
## അവലംബം

വർഗ്ഗം:ജൈവസാങ്കേതികവിദ്യ
ഫയർഫോക്സിന്റെ ചരിത്രം

മോസില്ല ബ്രൗസറിന്റെ പരീക്ഷണ ശാഖയായി ഡേവ് ഹയാറ്റും ബ്ലെയ്ക്ക് റോസ്സും ചേർന്ന് ആരംഭിച്ച പദ്ധതിയാണ് **[[മോസില്ല ഫയർഫോക്സ്]]**.

2004 നവംബർ 9നായിരുന്നു  ഫയർഫോക്സ് 1.0 പുറത്തിറങ്ങിയത്. പിന്നീട് 2005 നവംബർ 29നു ഫയർഫോക്സ് 1.5 പുറത്തിറങ്ങി. പതിപ്പ് 2.0 2006 ഒക്റ്റോബർ 24നു പുറത്തിറങ്ങി. പതിപ്പ് 3.0, 3.5, 3.6 എന്നിവ യഥാക്രമം 2008 ജൂൺ 17, 2009 ജൂൺ 30, 2010 ജനുവരി 21 എന്നീ തിയ്യതികളിൽ പുറത്തിറങ്ങി. ഫയർഫോക്സ് 4.0 പുറത്തിറങ്ങിയത് 2011 മാർച്ച് 22നായിരുന്നു. പതിപ്പ് 5.0 മുതൽ ഫയർഫോക്സ് സത്വര പ്രകാശന ചക്രം സ്വീകരിച്ചു. ആറാഴ്ച കൂടുന്ന ചൊവ്വാഴ്ചകളിൽ പുതിയ പ്രധാന പതിപ്പിറക്കുക എന്നതാണ് ഈ രീതി.

2014 മേയ് 9നു പുറത്തിറങ്ങിയ ഫയർഫോക്സ് 29.0.1 ആണ് നിലവിൽ ഏറ്റവും പുതിയ പതിപ്പ്.

## നാമകരണം

മോസില്ല സ്വീറ്റിന്റെ പരീക്ഷണ ശാഖയായി ഫയർഫോക്സ് ആരംഭിക്കുമ്പോൾ എം/ബി (മോസില്ല/ബ്രൗസർ) എന്നായിരുന്നു പദ്ധതി നാമം. പിന്നീട് വികസന ശേഷം പ്രകാശനത്തിനുള്ള ബൈനറികൾ തയ്യാറായപ്പോൾ 2002 സെപ്റ്റംബറിൽ ഫീനിക്സ് എന്ന പേരിലായിരുന്നു ഈ ബ്രൗസർ പുറത്തിറക്കിയത്. 2003 ഏപ്രിൽ 14 വരെയും ഫീനിക്സ് എന്നു തന്നെയായിരുന്നു ബ്രൗസറിന്റെ പേര്. പിന്നീട് ബയോസ് നിർമ്മാതാക്കളായ ഫീനിക്സ് ടെക്നോളജീസുമായി പകർപ്പവകാശ പ്രശ്നം വരികയും ബ്രൗസറിന് ഫയർബേഡ് എന്ന പേരു നൽകുയും ചെയ്തു. ഫീനിക്സ് ഫസ്റ്റ് വെയർ കണക്റ്റ് എന്ന പേരിൽ ഫീനിക്സ് ടെക്നോളജീസിനു മുമ്പേ ഒരു ബയോസ് അധിഷ്ഠിത ബ്രൗസർ ഉണ്ടായിരുന്നു.

എന്നാൽ ഫയർബേഡ് എന്ന പേരിൽ മുമ്പേ ഒരു ഡാറ്റാബേസ് സെർവർ ഉള്ളതിനാൽ പേരുമാറ്റാൻ വീണ്ടും മോസില്ലക്ക് മേൽ സമ്മർദ്ദമുണ്ടായി. എന്നാൽ ആശയക്കുഴപ്പം ഒഴിവാക്കാൻ എല്ലായ്പ്പോഴും മോസില്ല ഫയർബേഡ് എന്നുപയോഗിക്കാം എന്ന നിലപാടായിരുന്നു മോസില്ലയുടേത്. ഫയർബേഡ് സമൂഹത്തിൽ നിന്നുംള്ള സമ്മർദ്ദം ശക്തമായതിനെ തുടർന്ന് 2004 ഫെബ്രുവരി 9നു ബ്രൗസറിന്റെ പേര് മോസില്ല ഫയർഫോക്സ് എന്നാക്കി മാറ്റി. ഫയർബേഡ് എന്നതിനു സമാനമായ പേരായിരുന്നു മോസില്ലയുടെ ലക്ഷ്യം.

ചുവന്ന പാണ്ടയുടെ മറ്റൊരു പേരാണ് ഫയർഫോക്സ്. പേരിന്റെ കാര്യത്തിൽ തുടർന്ന് പ്രശ്നങ്ങളൊന്നും ഉണ്ടാകാതിരിക്കാൻ ഫയർഫോക്സ് എന്ന പേര് ട്രേഡ് മാർക്കായി രജിസ്റ്റർ ചെയ്യാൻ മോസില്ല തീരുമാനിച്ചു. അതിനായി യുനൈറ്റഡ് സ്റ്റേറ്റ്സ് പേറ്റന്റ് ആൻഡ് ട്രേഡ്മാർക്ക് ഓഫീസിൽ മോസില്ല അപേക്ഷ നൽകി. എന്നാൽ ബ്രിട്ടണിൽ ചാൾട്ടൺ കമ്പനി സോഫ്റ്റ്‌വെയറിനായി മുമ്പേ ഫയർഫോക്സ് എന്ന പേര് രജിസ്റ്റർ ചെയ്തിരുന്നതിനാൽ മോസില്ലയുടെ അപേക്ഷ നീണ്ടുപോയി. എന്നാൽ യൂറോപ്പിൽ ഈ പേരുപയോഗിക്കാൻ ചാൾട്ടൺ അനുവാദം കൊടുത്തതോടെ ഈ പ്രശ്നം പരിഹരിക്കപ്പെട്ടു.

## ആദ്യകാല പതിപ്പുകൾ

## അവലംബം
മുകുൾ സിൻഹ

ഗുജറാത്തിലെ മനുഷ്യാവകാശ പ്രവർത്തകനും  അഭിഭാഷകനുമായിരുന്നു **മുകുൾ സിൻഹ**.  ന്യൂ സോഷ്യലിസ്റ്റ് മൂവ്മെന്റ് എന്നൊരു രാഷ്ട്രീയപ്പാർട്ടിക്കു രൂപം നൽകി. ഗുജറാത്ത് ട്രേഡ് യൂണിയൻ ഫെഡറേഷൻ, ജനസംഘർഷ മഞ്ച് എന്നിവയുടെ നേതൃത്വത്തിലായിരുന്നു പുതിയ പാർട്ടി. 
## ജീവിതരേഖ
ഐ.ഐ.ടി. കാൺപുരിൽനിന്ന് സയൻസിൽ മാസ്റ്റർബിരുദം നേടിയശേഷം 1973-ൽ അഹമ്മദാബാദിലെ ഫിസിക്കൽ റിസർച്ച് ലബോറട്ടറിയിൽ ശാസ്ത്രജ്ഞനായി. 1989-ൽ നിയമബിരുദം നേടി അഭിഭാഷകനായി. 2002-ലെ ഗുജറാത്ത് കലാപത്തിലെ ഇരകൾക്കുവേണ്ടിയും വ്യാജ ഏറ്റുമുട്ടലിൽ കൊല്ലപ്പെട്ടവർക്കുവേണ്ടി കോടതിയിൽ ഹാജരായി. സാദിഖ് ജമാൽ, ഇസ്രത്ത് ജഹാൻ, സൊഹ്‌റാബുദ്ദീൻ ശൈഖ്, തുൾസി പ്രജാപതി തുടങ്ങിയവരുമായി ബന്ധപ്പെട്ട നാല് വ്യാജ ഏറ്റുമുട്ടൽ കേസുകൾ പുറത്തുകൊണ്ടുവരുന്നതിൽ പ്രധാന പങ്കുവഹിച്ചു.

## ജനസംഘർഷ മഞ്ച്
തൊഴിൽകേസുകൾ ഏറ്റെടുത്ത് കൈകാര്യം ചെയ്യാൻ  ജന സംഘർഷ് മഞ്ച് എന്ന സർക്കാറിതര സന്നദ്ധസംഘടനയ്ക്കു രൂപംനൽകി. അഹമ്മദാബാദിലെയും സംസ്ഥാന ട്രാൻസ്‌പോർട്ട് കോർപ്പറേഷനിലെയും ഡ്രൈവർമാരുടെയും കണ്ടക്ടർമാരുടെയും കുറഞ്ഞ വേതനത്തിനെതിരെ ജനസംഘർഷ മഞ്ച് ആണ് പോരാടിയത്.
## ട്രൂത്ത് ഓഫ് ഗുജറാത്ത് ഡോട് കോം
കലാപങ്ങൾ കൈകാര്യം ചെയ്തതിൽ ഗുജറാത്ത് സർക്കാറിന്റെ പരാജയം പുറത്തുകൊണ്ടുവരാൻ ഭാര്യക്കും മകനുമൊപ്പം ചേർന്ന് ട്രൂത്ത് ഓഫ് ഗുജറാത്ത് ഡോട് കോം എന്ന വെബ്‌സൈറ്റ് തുടങ്ങി. 
## അവലംബം


വർഗ്ഗം:മനുഷ്യാവകാശപ്രവർത്തകർ
അപൂർബ കിഷോർ ബിർ

ഒരു ഇന്ത്യൻ ഛായാഗ്രാഹകനും സംവിധായകനും തിരക്കഥാകൃത്തുമാണ് എ.കെ. ബിർ എന്നറിയപ്പെടുന്ന **അപൂർബ കിഷോർ ബിർ** (ജനനം 1948). മികച്ച ഛായാഗ്രാഹകനുള്ള ദേശീയപുരസ്കാരം നേടിയിട്ടുണ്ട്.
## ജീവിതരേഖ
1948ൽ ഒഡിഷയിൽ ജനിച്ചു. ബാല്യകാലത്തുതന്നെ ചിത്രരചനയിൽ താൽപര്യമുണ്ടായിരുന്നു. അച്ഛന്റെ നിർബന്ധം മൂലം പൂനെ ഫിലിം ഇൻസ്റ്റിറ്റ്യൂട്ടിൽ ചലച്ചിത്ര ഛയാഗ്രഹണം പഠിച്ചു. പഠനത്തിനുശേഷം ഡോക്യുമെന്ററികളിലും ഹ്രസ്വചിത്രങ്ങളിലും ജോലി ചെയ്തു.

**27 ഡൗൺ** എന്ന തന്റെ അരങ്ങേറ്റ ചിത്രത്തിൽ തന്നെ  ബിർ മികച്ച ഛയാഗ്രാഹകനുള്ള ദേശീയപുരസ്കാരം കരസ്ഥാമാക്കി. ഈ ചിത്രത്തിന്റെ 70 ശതമാനത്തിലധികവും ചെറിയ ക്യാമറയാണ് ഉപയോഗിച്ചത്. റിച്ചാർഡ് ആറ്റൻബറോയുടെ ഗാന്ധി സിനിമയിലെ ഒരു ഛായാഗ്രാഹകൻ ബിർ ആയിരുന്നു. ലാവണ്യ പ്രീതി, ബാജ തുടങ്ങിയ ചിത്രങ്ങൾക്ക് മികച്ച ബാലചിത്രത്തിനുള്ള ദേശീയപുരസ്കാരം കരസ്ഥമാക്കി. ഒസാക്ക ഫിലിം ഫെസ്റ്റിവലിലെ മികച്ച ഏഷ്യൻ ചിത്രത്തിനുള്ള പുരസ്കാരവും കരസ്ഥമാക്കിയിട്ടുണ്ട്.

## ചലച്ചിത്രങ്ങൾ
### ഛായാഗ്രാഹകനായി
*27 ഡൗൺ
*പ്രേം വിവാഹ്
*ഗാന്ധി (ഫസ്റ്റ് യൂണിറ്റ് ഛായാഗ്രാഹകൻ)
*രംഗുല കല
*റാം അവതാർ
*ദാസി
*ദിക്ഷ
*ഷരരാത്
*ഷിഖർ
*ഹുപ്പ ഹുയ്യ
### സംവിധായകനായും തിരക്കഥാകൃത്തായും
*ആദത് സേ മജ്ബൂർ
*ആദി മിമൻസ
*ലാവണ്യ പ്രീതി
*ആരണ്യക
*ബാജ
*ഹമാരി ബേഠി
## പുരസ്കാരങ്ങൾ
### ദേശീയ ചലച്ചിത്രപുരസ്കാരം
#### മികച്ച ഛായാഗ്രാഹകൻ
*1973: 27 ഡൗൺ
*1988: ദാസി
*1991: ആദി മിമൻസ
#### മികച്ച സംസ്ഥാന ചിത്രം (ഒഡിഷ)
*1997: *ഷേഷ ദൃഷ്ടി
*1998: നന്ദൻ
#### മികച്ച ബാലചിത്രം
*1991: ലാവണ്യ പ്രീതി
2002: ബാജ
### മറ്റു പുരസ്കാരങ്ങൾ
*ജയദേവ അവാർഡ്
*ഒസാക്ക ഫിലിം ഫെസ്റ്റിവലിലെ മികച്ച ഏഷ്യൻ ചിത്രം
*മികച്ച ഛായാഗ്രാഹകനുള്ള തരംഗ ഫൈൻ അവാർഡ്
*പത്മശ്രീ (2012)
## അവലംബം

## പുറം കണ്ണികൾ
* 
* Apurba Kishore Bir on 27 Down 
* AK Bir at CFS India 

വർഗ്ഗം:1948-ൽ ജനിച്ചവർ
വർഗ്ഗം:ഇന്ത്യൻ ചലച്ചിത്ര ഛായാഗ്രാഹകർ
വർഗ്ഗം:മികച്ച ഛായാഗ്രാഹകനുള്ള ദേശീയ ചലച്ചിത്ര പുരസ്കാരം ലഭിച്ചവർ